Pozicioniranje političkih stranaka\nPredsednički izbori, proglašenje nezavisnosti Kosova i kriza vlade po pitanju dalje saradnje sa EU pojačali su međustranačke sukobe. Od dana formiranja vlade javljala su se trvenja između koalicionih partnera, pojedini ministri su svojim izjavama i delovanjem sve više odstupali od zajedničke platforme a povremeni kompromisi samo su odlagali ono što je neminovno a to su izbori. Predstojeći vanredni parlamentarni izbori dovešće do značajnog prekomponovanja političke scene u Srbiji. Sve je očiglednije razvrstavanje stranaka u dve političke opcije, sa različitim i veoma udaljenim pogledima na važna državna i društvena pitanja: sudbina Kosova, saradnja i moguće pridruživanje EU, saradnja sa Rusijom i drugim zemljama koje nisu pod kišobranom SAD, dalje vođenje reformi (rešavanje rastućih ekonomskih problema-visoka nezaposlenost, deficiti bilansa plaćanja, rast spoljnih i unutrašnjih dugova sa jedne strane i sve veće materijalno i društveno raslojavanje, sa druge strane). Može se zaključiti da se polarizacija odvija po svim državnim i društvenim pitanjima današnje Srbije.\nPredsednički izbori i izostanak podrške DSS koalicionom partneru u vladi kao i sporenja oko Sporazuma o pridruživanju uzdrmali su koaliciju. Proglašenje nezavisnosti Kosova i slanje Eulex misije su konačno doveli do raspada koalicije i vanrednih parlamentarnih izbora. Predsednički izbori su nagovestili a dogovori o izbornim koalicijama za parlamentarne izbore su potvrdili pregrupisavanje stranaka.\nKakva je priroda predizbornih i mogućih postizbornih koalicija s obzirom na stavove stranaka po pojedinim važnim državnim i društvenim pitanjima? Da li se radi o koalicijama koje treba da obezbede većinu u parlamentu bez obzira na programske razlike? Koliko su takve koalicije funkcionalne i da li obezbeđuju održivost u dužem vremenskom periodu? Da li ''neprirodne '' koalicije mogu da ispune sva predizborna obećanja ili se pravi kompromis na uštrb delotvornog delovanja? Koliko će strani faktor uticati na trajanje koalicija, posebno u slučaju da evroskeptici obrazuju vladu? Na sledećim dijagramima grafički je prikazano pozicioniranje stranaka po pitanjima statusa Kosova, saradnje sa Zapadom i Istokom i ekonomskih politika. Na ovim pitanjima se grade izborne strategije stranaka i koalicija i utvrđuju opšti pravci budućeg razvoja zemlje.\nNa prvom dijagramu je dato pozicioniranje SRS, DSS, Nove Srbije i SPS, potencijalnih kandidata za postizbornu koaliciju evroskeptika. Na drugom dijagramu druga grupa stranaka, DS i G17 koje idu zajedno na izbore i LDP kao kandidata za drugu, suparničku postizbornu koaliciju evroentuzijasta. Na ovom dijagramu su se našli i socijalisti koji bi mogli po izjavama funkcionera DS da se priključe posleizbornoj koaliciji pod vođstvom demokrate, mada predsednik socijalista isključuje takvu mogućnost. Nije prikazano pozicioniranje regionalnih stranaka Čanka i Ljajića, SPO-a koje su u izbornoj koaliciji sa demokratama i stranaka manjina.\nKorišćene su tri ose koje se seku u O (neutralnoj tačci). Osa obeležena sa KNz – KSr, pokazuje stavove stranaka po pitanju Kosova u rasponu bezuslovnog priznavanja nezavisnosti (krajnja tačka KNz) do prihvatanja autonomije u stepenu koji ima Vojvodina (Kosovo u Srbiji). Stranka koja ne prihvata nezavisnost Kosova ali prihvata priključenje EU, bliža je priznavanju nezavisnosti od stranke koja ne želi da Srbija uđe u EU bez Kosova. Druga osa obeležena sa I – Z pokazuje stavove stranaka u odnosu na saradnju sa Istokom (Rusijom i drugim zemljama koje se ne kreću u orbiti SAD) i Zapadom, posebno EU. Krajnje tačke I i Z odražavaju stavove isključivosti, oslonac na Istok ili Zapad, između su gradacije stavova tj. prihvatanje saradnje sa obe strane sa različitim stepenima bliskosti i poverenja. Teško je zamisliti da stranka koja suštinski a ne samo emotivno ne prihvata Kosovo kao nezavisnu državu, može imati poverenje u sponzore amputacije dela teritorije Srbije tj. da u svojoj programskoj agendi preferira saradnju sa Zapadom. Postoji visok stepen međusobne povezanosti stavova. Stranke koja prihvataju ili se mire sa nezavisnosti Kosova, zalažu se takođe za otvaranje privrede i saradnju sa EU uz prihvatanje svih uslova za pridruživanje EU. Te stranke nerado gledaju na tešnje veze sa Rusijom ili ih prihvataju kao nužno zlo (slučaj NIS -a i gasnog aranžmana). Na drugoj strani stranke koje ne prihvataju nezavisnost Kosova i po ceni udaljavanja od EU, po prirodi stvari se okreću ka Rusiji tj. Istoku. Treća osa obeležena sa L - S pokazuje stavove stranaka u pogledu ustrojstva domaće ekonomije u rasponu potpuno neoliberalne ekonomije (krajnja tačka L) i visokog stepena socijalno odgovorne ekonomije (krajnja tačka S). DOSovi eksperti-tehnokrate su nametnule jedan model liberalne ekonomije (po sistemu ''copy-paste'') koji po nepristrasnim ocenama stručnjaka ne daje željene rezultate. Obukavši stranačke dresove, isti eksperti su u svim potonjim vladama obezbeđivali kontinuitet importovanog modela.\nSamozaljubljeni u svoju moć i neprikosnovenost dogme, ne vide da i SAD napuštaju principe liberalne ekonomije posle krize hipotekarnih kredita i pratećih potresa na finansijskim tržištima kada država inekcijama kapitala spašava posrnule finansijske korporacije, što je doskora bilo nezamislivo. Zahtevi da se regulišu svetska finansijska tržišta takođe govore da se koncept ''laisser-faire'' ekonomije napušta.\nDa li je došlo vreme da upravljanje domaće ekonomije preuzmu novi ljudi koji će izmenjenim ekonomskim politikama da modifikuju postojeći liberalni koncept privrede, da povećaju socijalnu odgovornost države i korporacija a ujedno obezbede i priliv stranih investicija i veći izvoz? Dosta težak ali ne i nemoguć zadatak! Moraju se naći modaliteti da proizvodnja i izvoz budu generatori privrednog razvoja a ne lična potrošnja na bazi enormnog uvoza i kredita. Takođe briga za socijalno ugrožene mora imati značajno mesto a koja bi se finansirala iz većeg oporezivanja luksuzne potrošnje, velike lične imovine i rentijerstva. Socijalno odgovorna država takođe mora da obezbedi besplatno opšte obrazovanje, kvalitetnu zdravstvenu zaštitu, sigurnost građana i odgovarajuću zaštitu životne sredine.\nU stavovima stranaka zalaganje za socijalno odgovornu ekonomiju nije tako izraženo, kako bi se moglo zaključiti iz prethodnih međuzavisnosti. Sve stranke izuzev SPS ne poklanjaju dovoljne pažnje socijalnim problemima. DS koja koketira sa idejama socijaldemokratije, nema potpuno definisane stavove u pogledu socijalne odgovornosti države, šta više u svim vladama njeni ministri su bili stegonoše liberalne ekonomije. U predizbornoj kampanji kada se olako dele obećanja predsednik DS se obraća radnicima sa pozivom na socijalni dijalog!\nMoguće da će ishod izbora odlučivati oni sa nižim socijalnim statusom te zadovoljavanje njihovih osnovnih potreba mora imati mesto u predizbornim porukama ali i u postizbornom delovanju.\nAko se posmatra pozicioniranje stranaka kandidata za ''populističku'' postizbornu koaliciju (dijagram 1), sve stranke imaju približno iste stavove po tzv. neideološkim pitanjima: sudbina Kosova i saradnja sa Rusijom i drugim zemljama kao su Kina, Indija, zemlje Južne Amerike i Afrike a koje samostalno deluju u međunarodnim odnosima u odnosu na ''velikog brata'' SAD. Nijanse u stavovima (mekši ili tvrđi u odnosu na 0 poziciju) se mogu uočiti na datom dijagramu. Veća odstupanja se nalaze u ideološkim postavkama privrednih reformi i ekonomskim politikama. DSS kao članica grupacije Evropskih narodnih partija se zalaže za liberalnu ekonomiju, iste stavove ima Nova Srbija bliski partner DSS-a. Ne treba zanemariti ni činjenicu da u dve poslednje vlade u kojima je vodeću ulogu imala DSS, ključne privredne resore su držali koalicioni partneri iz drugog tabora, G-17 i DS-a koji nisu odstupali od smera i obuhvatnosti privrednih reformi trasiranih u DOS-ovoj režiji. DSS mora prihvatiti da samim činom nemešanja ima ''odgovornost'' da se koncept liberalne ekonomije uporno primenjivao, bez obzira na visoku socijalnu i ekonomsku cenu.\nPotencijalni koalicioni partneri SRS i SPS se više zalažu za socijalno odgovornu ekonomiju i iskorenjivanje sistemske korupcije. U predizbornoj kampanji i DSS i Nova Srbija govore o socijalnoj pravdi i borbi protiv korupcije što nam govori da se stavovi ovih partija menjaju i približavaju stavovima potencijalnih partnera u budućoj vladi. Ne treba zanemariti činjenicu da glasačko telo koje podržava populiste traži pravedniju raspodelu tereta tranzicije, smanjenje socijalnih razlika kao i brže uklanjanje siromaštva.\nU koaliciji narodnjaka DSS i Nova Srbija mogu da izgube imidž boraca za demokratiju sarađujući sa strankama koje su 90-tih godina bili na vlasti. Vremena su se promenila, za ove stranke važnija je borba za očuvanje teritorijalnog integriteta Srbije i po visokoj ceni nepristupanja evropskim integracijama i kritika i izlaska iz grupacija tzv. demokratskih stranaka. Za SRS i SPS, posebno za SRS koja između svih stranaka ima najveću podršku birača, preuzimanja odgovornosti vlasti znači mnogo, pored zaštite nacionalnih interesa i veće brige za socijalnu pravdu, imaju priliku da pokažu da se i ove stranke deo demokratskog korpusa stranaka koji će sarađivati sa svetom na ravnopravnim osnovama.\nJezgro koalicije pod vođstvom DS-a je takođe homogeno po svim ključnim pitanjima, sa manjim odstupanjima (dijagram 2). Uočavaju se male razlike u stavovima po pitanjima reformi i organizovanja privrede gde je koncept liberalne ekonomije ugrađen u osnovnim programskim opredeljenjima evrocentričnih stranaka. Odstupanja se javljaju kod DS. Ova stranka je članica Socijalističke internacionale i opredeljuje se kao socijaldemokratska stranka ali njeni ministri u svim vladama su bili tvorci rigidnih mera liberalne ekonomije od kojih su odstupali u retkim prilikama u cilju sakupljanja političkih poena (vraćanje štednih uloga onima koji su se kockali u sistemu piramidalne štednje, odobravanje subvencija koje su produžavale agoniju velikih društvenih firmi a koje su liberalizacijom uvoza ili drugim reformskim potezima dovedeni u banrotstvo, formiranje NIP-a i njegovo nefunkcionalno usmeravanje. Poziv predsednika DS-e sindikatima na socijalni dialog predstavlja deo izborne kampanje a ne suštinske promene politika prema radu i radnim odnosima.\nOstavljajući po strani klasične definicije ekstremizma na liniji levice i desnice, u odnosu na sve stranke kako u okvirima grupacije evroskeptika tako i evroentuzijasta, jedina ekstremna stranka po stavovima u pogledu statusa Kosova, saradnje sa EU i zalaganja za krajnje liberalni koncept ekonomije jeste LDP, njoj se po stavovima približava G-17, na suprotnoj strani je SPS sa nešto manje isključivosti u stranačkim stavovima.\nSPS se takođe nalazi na dijagramu 2 u skladu sa najavama demokrata da je ova stranka prihvatljiva za koaliciju pri čemu se zaboravljaju oštre kritike upućene DSS-u što je prihvatila podršku ove stranke u prethodnoj vladi. SPS se pozicionira na supotnoj strani u odnosu na jezgro koalicije što nam govori o neprirodnoj vezi koja ne garantuje dugovečnost saradnje izuzev ogoljene žele da se osvoji ili učestvuje u vlasti bez obzira na programske stavove i na međusobne odnose u ne tako dalekoj prošlosti.\nU predizbornoj koaliciji sa DS se nalaze pored G-17 i Sandžačka demokratska partija (Ljajić), LSV (Čanak) i SPO (Drašković). Šta je zajednički imenilac partnera DS: strah da neće preći izborni prag ako bi samostalno izašli na izbore.\nKako bi osvojio većinu u novom parlamentu DS je formirala kopiju DOS-a, računajući takođe na postizbornu podršku LDP-a i predstavnika stranaka manjina (Mađara, Albanaca i Roma). Prošireni sastav DS koalicije sa malim strankama ne narušava napred navedenu homogenost stavova po pitanjima Kosova, saradnje sa EU i ekonomskih politika koje se odnose na liberalizaciju ekonomije. Problemi nastaju sa mogućim partikularističkim zahtevima malih stranaka po drugim pitanjima, kao što su status Vojvodine, autonomije za manjine ili neki drugi zahtevi (funkcije za članstvo!). U postizbornim koalicionim dogovorima sa LDP-om teškoće mogu nastupiti ukoliko LDP insistira na brzom i bezuslovnom priznanju nezavisnosti Kosova. U ovako širokoj koaliciji koje su koristi i štete za DS? Mogućnost osvajanja vlasti i misija lidera velike koalicije koja vodi zemlju u Evropu su na strani ''koristi'' nasuprot odstupanju od sopstvenog programa kako bi se zadovolili razni zahtevi partnera (u širokom rasponu ustupaka u pogledu programa i podele funkcija), posledične neefikasnosi u operativnom delovanju i nezadovoljstvu pristalica DS-a zbog koalicionih ustupaka, na strani ''štete''. I pre izbora uočava se pritisak koalicionih partnera DS; po zahtevima LSV i asistenciju G-17 odložen je početak radova na autoputu Beograd-Požega i nije ratifikovan gasni aranžman. Politička trgovina je počela a kakve razmere će tek uzeti ako male stranke budu onaj najmanji teg na vagi koji odlučuje sudbinu vlade.\nOstavimo po strani ružnu sliku trgovine i upitajmo se koliko jedna slože na koaliciji sa tankom većinom može trajati i koliko bi bila delotvorna? Koalicije sa manjim brojem partnera lakše usaglašavaju stavove oko zajedničkog programa, operativnije i efikasnije su u svom delovanju i time imaju veće šanse za opstanu do kraja mandata.


TENZIJE Severna Koreja ispalila još jednu raketu, japanski premijer prekinuo predizbornu kampanju\n19.10.2021. 08:41 > 09:17\nLansiranje severnokorejske balističke rakete sa podmornice (SLBM), o koje su potvrdili zvaničnici Južne Koreje i Japana, usledilo je nakon što su se delegacije SAD i Južne Koreje sastale u Vašingtonu kako bi razmatrali zastoj u nuklearnim pregovorima sa Pjongjangom.\nFoto: ISSEI KATO / EPA;\nJutrošnje lansiranje severnokorejske SLBM bilo je najnovije testiranje naoružanja te zemlje koja vojno napreduje uprkos međunarodnim sankcijama uvedenim zbog programa razvoja nuklearnog naoružanja i raketnih sistema.\nJedna balistička raketa lansirana je jutros oko 10:17 po lokalnom vremenu iz okoline Sinpa, mesta gde su ukotvljene severnokorejske podmornice i stacionirana oprema za probno ispaljivanje balističkih projektila, saopšteno je iz združenog generalštaba južnokorejske vojske.\nJapanski premijer Fumio Kišida rekao je da su detektovana testiranja dve balističke rakete i da je "za žaljenje" što je Severna Koreja posljednjih nedelja izvela više raketnih testova.


Aru slavio na Ćervinji i preuzeo drugo mesto - Eurosport\nAru slavio na Ćervinji i preuzeo drugo mesto\nItalijan Fabijo Aru smenio je kolegu iz Astana tima, Mikela Landu, na drugom mestu, iza nedodirljivog Alberta Kontadora, nakon trijumfa u alpskom ski centru.\nFabio Aru gewinnt die 19. Etappe des Giro d' Italia\nPublished 30/05/2015 at 07:06 GMT\nNakon nedelje razočaranja, 24-godišnji Aru je u velikom stilu pobedio na teškoj 20. etapi Đira, koja je u dužini od 236 kilometara vodila od Gravelona Toće.\nOdlično planiranim napadom u završnici, Aru je došao do svoje prve, a četvrte timske etapne pobene na 98. Điru.\nNoseći belu majicu, kao najbolji mladi vozač, Aru nije skrivao ushićenje kada je visoko podignutih ruku prošao kroz cilj 28 sekundi pre Kanađanina Rajdera Hesjedala iz Kanondejl-Garmina.\nPrednost Arua u odnosu na grupu favorita, u kojoj su bili Landa i vlasnik ružičaste majice Alberto Kontador, iznosila je minut i 18 sekundi, tako da se mladi Italijan vratio na drugo mesto u generalnom poretku, 4:37 iza lidera, pre poslednjeg obračuna u planinama koji je zakazan za subotu.\nDvostruki etapni pobednik, Landa je ostao na 5:15 iza sunarodnika iz Španije i zauzima treće mesto u generalnom poretku.\nKolumbijac Rigoberto Uran iz Etiks-KvikStepa kompletirao je podijum na 19. etapi, prošavši kroz cilj osam sekundi pre grupe u kojoj je bila ružičasta majica, nakon što je krenuo u napad u tunelu na poslednjem usponu.\nŠpanac Đovani Viskonti iz Movistara bio je poslednji begunac koji je uhvaćen na poslednjem usponu, ali je pre toga osvojio maksimum poena na prethodna dva kategorisana uspona i sada se nalazi na vrhu brdskog poretka i nosi plavu majicu.


Drecun: Avioni nisu pretnja već upozorenje i preventiva - Afera\nPredsednik skupštinskog odbora za Kosovo i Metohiju Milovan Drecun izjavio je večeras da to što su se helikopteri i avioni Vojske Srbije pojavili nad prelazima kao i pokreti motorizovanih jedinica nije nikome pretnja, već upozorenje i preventivna poruka Aljbinu Kurtiju da krene putem deeskalacije i da ne razmišlja o novim napetostima i sukobima sa srpskim narodom, već da se posveti razgovorima, prenosi Tanjug.\n„To je naša poruka mira. Ako druga strana odustane od mirnog rešavanja problema mi ćemo primeniti sve odbrambene kapacitete koje imamo“, rekao je Drecun gostujući na Tanjug televiziji.\nPrema njegovim rečima, poruka Srbije je jasna i to je poruka mira.\nSrbija, pojasnio je, zahteva da Priština prestane sa nasilnim akcijama, da vrati specijalne snage van severa Kosova, a od međunarodnih institucija prisutnih na Kosovu zahteva da realizuju svoj mandat i spreče Prištinu da jednostrano i nasilno promeni situaciju na terenu.\n„U protivnom, ako međunarodne institucije ne budu u mogućnosti, ne žele ili ne mogu da realizuju svoj mandat, koji se tiče zaštite svih koji žive na KiM, a srpski narod je tamo najugroženiji, onda ćemo mi realiziovati taj deo mandata“, rekao je Drecun.\nIstakao je da sada i međunarodna zajednica na Kosovu, NATO i Priština analiziraju kakvi su mogući koraci Beograda na eventualne dalje poteze Prištine.\n„Jako me zabrinjava što je Priština prebacila specijalne operativne jedinice bivša ROSU u bazu Belvedere u južnom delu Mitrovice i što je tamo prebacila i specijalnu interventnu jedinicu. Oni su u bazu Belvedere prebaciili i mehanizaciju za razbijanje barikada“, rekao je Drecun.\n„Veoma je važno kako će se Priština ponašati narednih dana“, istakao je on i kao mogući sledeći problematican dan naveo 1. oktobar.\nTada, objasnio je, ističe šestomesečni rok koji je odgovarajući odbor u parlamentu u Prištini dao kosovskoj vladi da četiri opštine na severu uvede u sistem plaćanja električne energije Prištini.\n„Oni mogu to da iskoriste kao povod da, recimo, uzmu glavne energetske objekte na severu, a to je trafostanica Valač, akumulacija Gazivode i HE ispod brane“, rekao je Drecun.\n„Ako popustimo sada imaćemo slične situacije i kasnije, zato naš stav mora da bude čvrst i da ne odustajemo od zahteva da Priština vrati specijalne snage u svoje baze i da se ne može razgovarati sa uperenim dugim cevima i snajperima u srpski narod“, naglasio je Drecun.\nIzvor: Kosovo online, Foto: TV Pink Printscreen\nAMERIČKA PROFESORKA SUSPENDOVANA JER JE GOVORILA POZITIVNO O PUTINU: Đacima rekla da se informišu i da ne padaju na propagandu, ODMAH DOBILA OTKAZ


MAGAZINOVIĆ: HDZ neusvajanjem budžeta ucjenjuje SDA kako bi prihvatili njihov prijedlog Izbornog zakona | Slobodna Bosna\nMAGAZINOVIĆ: HDZ neusvajanjem budžeta ucjenjuje SDA kako bi prihvatili njihov prijedlog Izbornog zakona\nZastupnik SDP u PSBiH Saša Magazinović komentirao je stav HDZ-a da ne prisustvuje sjednici Parlamenta Federacije BiH na kojoj je trebao biti izglasan budžet FBiH. Magazinović ističe da je indikativno da i na državnom nivou postoji isti scenarijo te da HDZ neusvajanjem budžeta ucjenjuje SDA sa ciljem da se prihvati HDZ-ov prijedlog izmjena Izbornog zakona.\n"Očigledno je da su događaji povezani u političkom smislu i da kako mnogi kažu traje trgovina između SDA i HDZ-a oko izbornog zakona. Razlozi koji su navedeni za prekid sjednice odnosno za neučešće HDZ-a na sjednici Predstavničkog doma Parlamenta Federacije BiH nisu pravi razlozi, budući da i u federalnom parlamentu ali i u državnom HDZ-u nije stalo da se usvoji budžet", rekao je Magazinović.\nKao nekome ko obnaša vlast nije logično da im nije u interesu da se usvoji budžet, ali to znači da ima nešto važnije od toga, dodaje zastupnik SDP.\n"To nešto važnije HDZ-ov prijedlog izmjena Izbornog zakona i neusvajanje budžeta HDZ na svim nivoima vlasti koristi kao ucjenu za svoje koalicione partnere u prvom redu SDA. Da li će SDA pristati na ove ucjene ili neće, to ćemo vidjeti, mada, do sada su vrlo često ispunjavali Čovićeve želje, tako da nemam sumnje da će u konačnici opet nešto dogovoriti, ali ne bih volio da to bude preko leđa države i građana", rekao je Magazinović.\nMagazinović je dodao da je vrlo interesantna činjenica je usvajanje budžeta uslov da se razgovara sa Međunarodnim momentarnim fondom.\n"Kako će to Čović objasniti svome partneru Miloradu Dodiku, to ne znam, ali vidim mogućnost da se napravi pritisak i da se ipak budžeti upravo zbog toga usvoje", naveo je Magazinović.


Kako izlečiti astmu ?\n07/07/2009 Leave a Comment Written by Stanko\nAstma je bolest koja je po definiciji ne izlečiva. Zvanična medicina tvrdi da je Astmu moguće kontrolisati ali ne i izlečiti. Jednom kada odete kod pulmologa i kada počnete koristiti lekove i pumpice koje vam pulmolog preporuči, svaka čast izuzetcima koji preporučuju i prirodne preparate, vi postajete doživotni korisnik tih lekova. Dobro ćete se osećati samo dok ste pod uticajem leka kojeg ste uzeli. Samo ime kortikosteroidi vas asocira na nešto veštačko a sve što je veštačko i sintetičko deluje na čovekov organizam na više načina. Prvi način je odmah uočljivo poboljšanje stanja vašeg organizma kod bolesti protiv koje se borite sa lekom koji sadrži kortikosteroid, drugi uticaj je mnogo neprimetniji a leži u činjenici da nakon prestanka dejstva kortikosteroida imunitet vašeg organizma slabi pa zahteva unos nove količine istog a posle određenog vremena i povećanje doze. Kod Astme je klasičan slučaj sa primenom pumpica i lekova. Kada ste počeli sa lekovima od Astme prvo ste imali jednu pumicu a zatim ste nakon nekog vremena prešli na kapsule i korišćenje pumpice a kasnije ste koristili i dve pumpice i kapsule itd…\nDa nebi postali zavisnik od farmakoekonomičnih lekova probajte da svoje tegobe sa disajnim organima rešite na prirodan način koristeći potpuno organske preparate među kojima se najviše istakao Primed 2 diši lako. Iskustvo mnogobrojnih korisnika svedoči da se radi o jednom sasvim prirodnom, ukusnom i efikasnom dijetetskom suplementu koji nema kontraindikacije i neželjene efekte. Primed 2 je preparat koji je većini dece pomogao da se skinu sa pumpica nakon dve nedelje korišćenja. Primed 2 osim svoje glavne funkcije da pomaže u borbi protiv astme, ojačava imunitet disajnih organa osobama koje imaju problema sa alergijskom kijavicom a pušačima čisti vazdušne kanale i na taj način im omogućava lakše disanje.\nPrimed 2 deluje:\n– PROTIV PUŠAČKOG KAŠLJA\n– PROTIV OPSTUKCIJE PLUĆA\n– PROTIV RESPIRATORNIH INFEKCIJA\nprotiv astme, protiv bronhitisa, protiv sinusa


Sumnjiva potrošnja svake desete marke u javnim nabavkama – mojKontakt portal – Radio Televizija Kontakt\nBy Bojan Hrstić / 25. 04. 2017.\nSvaka deseta marka u procesu javnih nabavki u BiH potrošena je na osnovu ugovora zaključenih u četiri oka, a njihova vrijednost iznosila je 258 miliona maraka, pokazuju preliminarni podaci Agencije za javne nabavke BiH.\nUgovorni organi potpisali su 2016. godine 152.768 ugovora što je za oko 50.000 više nego godinu ranije. Preliminarni podaci Agencije za javne nabavke pokazuju da je pregovaračkim postupkom bez objave obavještenja, koji važi za najnetransparentiji način trošenja javnog novca, zaključeno 1.553 ugovora. Iako je tek svaki stoti ugovor zaključen u četiri oka, njihov udio u potrošnji novca je mnogo veći.\nVrijednost tih ugovora je 258,52 miliona maraka bez PDV-a i oni čine 10,02 odsto od vrijednosti svih dodijeljenih ugovora. To je za 55,45 miliona manje nego 2015. godine kada je pregovaračkim procesom bez objavljivanja obavještenja dodijeljeno 1.138 ugovora u vrijednosti od 313,98 miliona KM.\nU Agenciji za javne nabavke ističu da taj iznos nije potpun.\n– Podaci su urađeni na osnovu podataka iz sistema e-nabavke i ne predstavljaju ukupna sredstva koja institucije vlasti, pravne osobe, sektorska ugovorna tijela i asocijacije tih tijela na svim nivoima vlasti u BiH koriste za nabavku roba, pružanje usluga i izvođenje radova – naglasili su Agenciji za javne nabavke.\nVršilac dužnosti direktora Agencije za javne nabavke Đenan Salčin kaže da postoji pozitivan trend smanjenja vrijednosti ugovora dodijeljenih putem pregovaračkog postupka bez objavljivanja obavještenja. Naglasio je da su Zakonom o javnim nabavkama precizirani uslovi u kojima ugovorna tijela mogu pristupiti pregovaračkom postupku bez objavljivanja obavještenja.\n– Sistem javnih nabavki u BiH je decentralizovan što znači da odgovornost za trošenje povjerenih javnih sredstava snosi svako ugovorno tijelo za sebe. Oni sami odlučuju da li su stvoreni uslovi za sprovođenje pregovaračkog postupka ili ne – rekao je Salčin.\nZakon, naime, nalaže da ugovorna tijela, koja se odluče na primjenu pregovaračkog postupka bez objavljivanja obavještenja, na svojoj internet stranici objave dovoljno informacija i da tendersku dokumentaciju učine dostupnom zainteresovanim kandidatima, odnosno ponuđačima.\n– Agencija se na osnovu obavještenja o dodijeljenim ugovorima često obraća ugovornim tijelima da obrazlože da li su ispunjeni uslovi za sprovođenje pregovoračkog postupka bez objavljivanja obavještenja. Pri pružanju pomoći uvijek strogo naglašavamo da je pregovorački postupak bez objavljivanja obavještenja najnetransparentniji i da je legitiman samo ako su ispunjeni uslovi za njegovu primjenu. Agencija obavlja svoj dio posla u ovom segmentu i smatramo da je to i rezultiralo padom utroška javnih sredstava putem ovog postupka – rekao je Salčin.\nU dijelu nevladinog sektora čiji je fokus na javnim nabavkama ne vjeruju mnogo u zvanične podatke. Iz Udruženja građana “Tender” upozoravaju da institucije ne rade dovoljno svoj posao i da je BiH u vrh ljestvice u svijetu po zastupljenosti korupcije.\nNa dodatno uvođenje reda u oblasti javnih nabavki upozorili su čelnici Evropske komisije u posljednjem izvještaju o napretku BiH u procesu evropskih integracija za 2016. godinu. U dokumentu je naglašeno da je ostvaren napredak u ovoj oblasti, ali da su potrebni dodatni napori zbog čega je predloženo usaglašavanje zakonodavstva sa propisima EU.\nBiH bi do kraja godine trebalo da dobije novi zakon o javnim nabavkama od kojeg se očekuje da će podići transparentnost prilikom ugovaranja poslova.\nPrimjena postojećeg zakona počela je u novembru 2014, ali u Agenciji za javne nabavke su potvrdili da su mnoge stvari zrele za promjenu.\nBanjaluka: Bez struje 20 ulica i naselja


DODIK Neminovno je da Srpska i Srbija jednog dana budu isto | Trebinje Live\nDODIK Neminovno je da Srpska i Srbija jednog dana budu isto\n"Mnogi misle na taj način. A opet, istorija i politike posljednjih 20 godina učinili su to da nije tako", rekao je Dodik.\nOn je za "Sputnjik" ocijenio da se zapadnjacima ne sviđa što narod u Republici Srpskoj i Srbiji živi kao jedinstven etnički prostor, maltene kao jedinstvena država.\n"Činjenica je da i u Srbiji i u Repulici Srpskoj postoji vezanost za pravoslavlje, za Rusiju, što Zapad posmatra ponekad sa strahom, ponekad sa arogancijom, smatrajući da Srbi zaslužuju jedino da permanentno budu kažnjavani i da je to prava mjera prema njima to", istakao je predsjednik Srpske.\n"Ni grčku krizu koju odloži, ni krizu evra koju rješava štampanjem, što može da proizvede ogromnu inflaciju, niti može da riješi emigrantsku krizu. Ali, kada treba biti arogantan prema nama, to nije problem, tu postoji saglasnost", kaže Dodik.\n"I to negdje uvijek stoji. Ni Republika Srpska nije dozvolila da BiH uvede sankcije Rusiji, a sada smo svjedoci da mnoga preduzeća iz Evrope pokušavaju preko BiH da izvoze u Rusiju. To govori o tome koliko je to bila ispravna odluka Evrope", naveo je Dodik.\nDodik je ocijenio da svijetom ne upravlja racio, nego jedna arogancija koja dovodi male u poziciju da, kad veliki kaže - hoćemo sankcije prema Rusiji, ako mali kaže "ne", to se ne prašta, bez obzira što se ne kaže ništa.\n"A, to sigurno nisu zaboravili ni Srbiji, ni Republici Srpskoj. Zato se moglo desiti, recimo, da se u BiH intervencijama, prije svega stranaca, uništi namjenska industrija u Srpskoj, a u Federaciji ostane fabrika oružja", napomenuo je Dodik.\nŠto se tiče ulaska BiH u NATO, Dodik je podsjetio da je Srpska istakla da tu odluku mora da donese narod na referendumu i da sve ankete govore da ogromna većina /srpskog/ naroda to ne želi, kao i da je veoma svježe sjećanje na bombardovanje, osiromašeni uranijum i "mnogo drugog što su nam tako demokratski zdušno podarili".\n"Vučić veoma dobro poznaje i istoriju, i kretanje, i trenutak, i vjerujem da ima u vidu da je dogovor unutar BiH težak, sada gotovo nemoguć, jer Bošnjacima međunarodna zajednica određuje i pomaže u ostvarivanju ciljeva. A ako uđu s nama u dijalog, moraju da naprave kompromis", kaže Dodik.


Krivične prijave zbog krađa u Velikoj Plani – Semendria\nKrivične prijave zbog krađa u Velikoj Plani\n29. januar 2014. HRONIKA – Izvor: Agencija Tanjug – Samo nekoliko dana od prijavljivanja krađe na štetu JP “Železnice Srbije”, pripadnici Policijske uprave u Smederevu su identifikovali D.S. (50) i S.S. (18) iz Velike Plane i protiv njih podneli krivičnu prijavu Osnovnom javnom tužilaštvu u Velikoj Plani.\nOni su osumnjičeni da su, u periodu između 1. i 16. januara ove godine, iz radionice za kočionu opremu, koja posluje u sklopu Sektora održavanja voznih sredstava Direkcije za prevoz JP “Železnice Srbije”, ukrali delove kočionih sistema koji se ugrađuju prilikom remonta železničkih vagona, vredne preko 140.000 dinara.\nOn se tereti da je od više starijih građanki Velike Plane otimao tašne iz ruku, birajući mesta gde nema drugih očevidaca.\nOn je, takođe, od više starijih žena krao novčanike na mestima gde su obično velike gužve, kao što su bolnica i šalteri Elektrodistribucije.\nPošto je Osnovni sud u Zaječaru raspisao centralnu poternicu zbog toga što nije stupio na izdržavanje kazne zatvora zbog ranije izvršenih krivičnih dela, on je posle hapšenja sproveden u Okružni zatvor u Zaječaru, piše u policijskom saopštenju.\n« Isključuju grejanje zbog dugova potrošača\nToplanama mazut iz robnih rezervi »


Ruska borbena avijacija superiornija u odnosu na zapadnu konkurenciju - Sputnjik Srbija\n13:50 16 Jun 2021\n13:54 13.05.2020 (osveženo 15:07 13.05.2020) Preuzmite kraći link\nPutin je naglasio da je Rusija među malobrojnim državama koje mogu da proizvode i vojne i civilne avione i helikoptere.\n„Domaći avioni po mnogim svojim karakteristikama ravnomerno konkurišu stranim avionima, liderima na međunarodnom tržištu, a pravo da vam kažem, po nekim parametrima, u bojevoj avijaciji — mnogo je superiornija“, rekao je Putin.\n„U tekućoj situaciji treba podržati bazu industrije — preduzeća za proizvodnju aviona kako bi se pokrenula ova kompleksna, a po mnogim parametrima, jedinstvena proizvodnja“, rekao je ruski šef države.\nOn je pozvao da se povećaju narudžbine ruskim preduzećima koje proizvode avione, čime će se povećati potražnja za domaćim avionima.\n„To će dati stimulans za otvaranje radih mesta, modernizaciju proizvodnje, osvajanje novih modela letelica“, rekao je on.


21-vog maja referendum o nezavisnosti Crne Gore\nVlada Crne Gore i opozicioni lideri su se složili da održe referendum 21 maja o nezavisnosti republike. Zvaničnici su tu odluku objavili danas nakon razgovora s izaslanikom Evropske unije Miroslavom Lajcakom.\nParlament Crne Gore bi se trebao sastati sutra kako bi razmotrio plan o referendumu. Zvaničnici navode da se sporazumom poziva na odgađanje lokalnih izora, prvobitno planiranih za mart, kako bi se oni održali u isto vrijeme kao i parlamentarno glasanje krajem godine.\nDvije strane su prihvatile prijedlog Evropske unije da 55% glasača moraju podržati nezavisnost, kako bi referendum bio odobren. Sporazumom iz 2003. godine kojim je Jugoslavija transformirana u Srbiju i Crnu Goru dozvoljava Crnogorcima da ove godine krenu ka nezavisnosti.


Milanović još nema podršku 76 poslanika za formiranje vlade\nPredsjednik Socijaldemokratske partije (SDP) Hrvatske, premijer Zoran Milanović, izjavio je danas da vjeruje da će se dogovoriti s Mostom nezavisnih lista o formiranju nove vlasti, ali da još nema podršku 76 poslanika koliko je potrebno za formiranje vlade.\n"S obzirom da smo počeli s reformama i da se rezultati vide, mislim da je najprirodnije i najbolje da nastavimo zajedno uz podršku Mosta. Ja sam tu puno skromniji i realniji od svojih političkih suparnika koji se razmeću danonoćno. Treba mi podrška i treba nam podrška Mosta", rekao je Milanović novinarima u Zagrebu.\nI lider HDZ-a Tomislav Karamarko izrazio je ranije danas uvjerenje u uspjeh pregovora desne koalicije s Mostom i rekao da će sutra s predstavnicima te grupacije razgovarati o preduzetništvu i pravosudju.\nKoalicija HDZ-a ima 59 mandata, a SDP-ova 56, s tim da računa na podršku tri poslanika Istarskog demokratskog sabora i osam manjinaca, a javnu podršku im je dala i Narodna stranka - Reformisti koja je osvojila jedan mandat u novom parlamentu.\nMost nezavisnih lista ima 19 poslanika, s tim da je jedan od najistaknutijih članova, Drago Prgomet, prošloga tjedna isključen iz stranke zbog tajnih pregovora s Milanovićem.


U VELIKOJ KLADUŠI ORGANIZOVAN OKRUGLI STO POD NAZIVOM „KOJEG RODA JE SIGURNOST“ - Općina Velika Kladuša\nNATO Štab Sarajevo u saradnji sa nevladinom organizacijom Demokratska organizacija mladih Velika Kladuša organizovao je jučer u općinskoj vijećnici u Velikoj Kladuši okrugli sto pod nazivom „Kojeg roda je sigurnost?“. Cilj okruglog stola bio je promovisanje većeg učešća žena u procesu odlučivanja i jačanje kapaciteta lokalnih ženskih organizacija. Okrugli sto privukao je širok spektar učesnika/ca, a govornici na istom bili su zamjenik komadanta NATO Štaba brigadir Harald Hiorth, predstavnici i predstavnice Ministarstva odbrane i Oružanih snaga BiH, Općine Velika Kladuša i Demokratske organizacije mladih.\nPrije održavanja okruglog stola organizatori istog, sastali su se sa predsjedavajućom OV Edinom Abdić i pomoćnikom Općinskog načelnika za opću upravu i društvene djelatnosti Senadom Šehićem. Na samom početku sastanka brigadir Harald Hiorth izrazio je oduševljenje što funkciju predsjedavajuće Vijeća u Velikoj Kladuši obnaša „žena“, obzirom da je BiH – zemlja u kojoj dominiraju muškarci.\nDalje je istaknuo da veće učešće žena na pozicijama odlučivanja u BiH trebalo bi da donese provođenje akcionog plana rezolucije UN 1325 koja između ostalog zagovara i veći broj žena u oružanim snagama. Kao i BiH, i NATO ima svoj akcioni plan za primjenu rezolucije 1325 i na taj način pomaže Bosni i Hercegovini, da poveća broj žena u svim segmentima istaknuo je brigadir Harald Hiorth, zamjenik komandanta NATO štaba Sarajevo."Ovo je dio jednog sveukupnog programa koji se tiče rodnih pitanja i mogu reći da je on jedan od uspješnijih programa kojima se mi u NATO-u bavimo" kazao je Hiorth. Na sastanku se razgovaralo i o saradnji lokalne zajednice sa nevladinim organizacijama i položaju žene uopšte u Velikoj Kladuši i šire u BiH i susjednim zemljama.


,,La Bohéme“ u Crnogorskom narodnom pozorištu – Vasa Pavic\nHomeAll Posts...,,La Bohéme“ u Crnogorskom narodnom pozorištu\nJanuar 21, 23. i 25. donijeli su trenutke za pamćenjem svim poštovaocima operske umjetnosti. Tokom ova tri dana u Crnogorskom narodnom pozorištu bilo je postavljeno jedno od najpoznatijih operskih ostvarenja u istoriji muzike, ,,La Bohéme“, italijanskog kompozitora G. Puccini-ja.\nKao što je čest slučaj da naša škola bude dio važnih umjetničkih dešavanja u Crnoj Gori, i ovog puta je to bio slučaj. Nastavnici i učenici naše škole su i ovog puta bili na visini veoma zahtjevnog zadatka i slobodno možemo reći, svojom profesionalnošću i kvalitetnom izvršavanju muzičkih zadataka, doprinijeli kvalitetu izvedbe ove najkompleksnije muzičko-scenske forme.\nSa ponosom ističemo imena naših nastavnika i učenika, koji su bili angažovani na izvedbi opere ,,La Bohéme“, kao i njihove uloge u operi.\n-Saša Barjaktarović, nastavnik Horskog pjevanja: dirigent Dječjeg hora\n-Almir Muratagić, nastavnik Harmonike i Orkestra: bas, Benoit/Alcindoro/Doganier\n-Davor Novak, korepetitor\n-Marija Mitrović, pripravnik: korepetitor\n-Ivana Pekić, nastavnica Solo pjevanja: sopran 1 u horu\n-Anja Jestrović, učenica osnovne muzičke škole: Bimbo\n-Milica Žižić, Lorena Janković, Jovana Bulatović, učenice srednje škole: soprani 1 u horu\n-Ksenija Lukić, Aleksija Mihailović, Lola Stanišić, učenice srednje škole: soprani 2 u horu\n-Sava Dabanović, Jovan Spalević, učenici srednje škole: bas 1 1u horu\n-Anja Jestrović, Daša Ražnatović, Iva Dedić, Anja Dedić, Jovan Cvijanović, Kalina Jovanović, Maja Petrić, Mara Lopičić, Petra Džudović, Sara Alković, Tamara Vasiljević, Hana Sošić, učenice osnovne muzičke škole: dječji hor\nPored sadašnjih učenica, u operi su igrali i bivši učenici naše škole.\n-Ivana Čanović, sopran/Mimi\n-Olivera Tičević, sopran, Musetta\n-Filip Miladinović, bas/Sergente\n-Anđela Jovićević, sopran/Mimi (cover)\n-Matija Pavličić, Vasilije Vujadinović, tenori 1 u horu\n-Vuk Sandić, bas 1 u horu\n„La Bohéme“ je plod saradnje nacionalnog teatra, Muzičkog centra Crne Gore, Ministarstva kulture Crne Gore, Fondacije Pučini, Ambasade Republike Italije u Crnoj Gori, Fondacije Kultura klasika, Italijanskog kulturnog centra i, naravno, naše škole.


Foto: Twitter/townbrad / screenshot\nSrpska muzika polako, ali sigurno osvaja NBA ligu, pre svega zbog slovenačkog košarkaša, ali i našeg Bobana Marjanovića, koji zajedno sa Lukom stalno pušta pesme na treninzima Dalasa.\nPred meč u kojem je Dalas poražen od Vašingtona, Dončić je na parket izašao uz Cecinu pesmu "Lepi grome moj".\nDeluje da u najjačoj ligi na svetu ne postoji Balkanac koji više voli srpske narodnjake od fenomenalnog Dončića, a evo kako je izgledalo njegovo zagrevanje, uz pesmu po njegovoj želji:\nTakođe, Dalasov gost na tom meču bio je i čuveni američki glumac Džejmi Foks.\nIzmeđu ostalog, Foks je poznat po ulozi u filmu "Spajdermen: Put bez povratka", u kojem on glumi jednog od negativaca i ponavlja svoju ulogu od pre sedam godina. Ovaj film treba da doživi premijeru 17.decembra i očekuje se da će biti jedan od najvećih hitova u svetskim bioskopima.


MEĐUNARODNI KRIMINAL: Švercovani ljekovi plaćani novcem iz Crne Gore – Portal Luca\nMEĐUNARODNI KRIMINAL: Švercovani ljekovi plaćani novcem iz Crne Gore\nPolicija u Hong Kongu razbila je međunarodnu kriminalnu grupu koja se bavila švercom ljekova a koja je na posebne račune, između ostalih, dobijala novac iz Crne Gore za sprovođenje kriminalnih operacija. Kako prenosi portal „news.abs-cbn.com“, policija je zasad utvrdila da je na račune kriminalaca novac za švercovane ljekove stizao iz Crne Gore, Bugarske i Švajcarske. Na tim računima nađeno je oko 2,5 milliona dolara\nAkcija je sprovedena, kako se tvrdi, nakon višemjesečne istrage, tokom koje je otkriveno da se iz Hong Konga klijentima širom svijeta šalju švercovani ljekovi, a da se zauzvrat novac pripadnicima kriminalne grupe prebacuje iz inostranstva, uključujući Crnu Goru.\nOsumnjičeno je nekoliko ruskih i uzbekistanskih državljana a među uhapšenima je i djevojka stara 27 godina, optužena da je vodila operativni centar u Hung Homu, kao i dva direktora lažne kompanije bez evidencije o vođenju posla.\n„Finansijska istraga je otkrila da je oko 11 miliona HK dolara (oko milion ipo američkih dolara) prebačeno na bankovni račun pomenute djevojke, a devet miliona HK dolara deponovano je na drugi račun koji je pripadao lažnoj kompaniji između januara 2019. i septembra 2021.godine“, piše u tekstu. P\nPolicija vjeruje da su ovi bankarski računi korišćeni za prikupljanje i pranje novca dobijenog od inostranih kupaca švercovanih ljekova\n„A sredstva su stizala iz zemalja uključujući Crnu Goru, Bugarsku i Švajcarsku“, piše u članku.


Kako se upravlja projektima na severu GracanicaOnline.info\nU jednoj od novoformiranih opština, u Severnoj Mitrovici, građani su se susreli sa novim sistemom i njegovim funkcionisanjem, kako kažu većinom nisu bili upoznati sa procedurama odlučivanja i učestvovanja, pa ni o samom radu lokalne samouprave. Čak ni sada nisu sigurni da uopšte i mogu da učestvuju u samom radu opštine, odnosno u procesima donošenja odluka.\nNapominjem da sam se i lično, prilikom pisanja ovog teksta, susretala sa izazovima i poteškoćama, a posebno u delu koji se odnosi na pristup javnim informacijama.\nU informacijama koje sam dobila iz institucije Ombudsmana, navodi se da su od 2015. godine do 1. oktobra 2018., u ovoj instituciji primljene dve žalbe protiv vlasti u severnoj Mitrovici. Ove godine, u samoj opštini su naveli da nisu imali nijedan zahtev za pristup javnim informacijama. Tako se stiče utisak da građani nisu zainteresovani da dobiju određene informacije.\nKako je Severna Mitrovica sredina u koju se u poslednjih nekoliko godina dosta ulagalo sama se nameću pitanja;\nKo je odgovoran za realizaciju i upravljanje projektima?\nDa li sami građani imaju mogućnost da učestvuju u selekciji pa i samoj implementacij projekata?\nKoji su činioci koji utiču na izbor i samu realizaciju: spoljašnji ili unutrašnji, domaći ili međunarodni donosioci odluka?\nKakvu korist imaju obični građani od pojedinih projekata?\nJedno od pitanja o kome je nezahvalno govoriti je da li se odluke o sprovođenju projekata donose na političkom nivou.\nGrađani sa kojima sam razgovarala, iako smatraju da postoji nepovernje u institucije, ipak smatraju da moraju da sarađuju sa njima.\nKao što sam već navela, prethodnih godina je bila dosta ulaganja, kako iz budžeta Kosova, tako i iz fondova Evropske unije. Isto tako, iz Fonda za razvoj severa izdvojena su sredstva za kapitalne projekte za opštinu Severna Mitrovica. Stiče se utisak da je opština bila preambiciozna prilikom predlaganja broja i veličine projekata koji bi se realizovali, naročito kad se ima u vidu da sama opštine nije imala kapaciteta za pripremu i realizaciju projekata. Naravno, problem je bio i u tome kakav je tip projekata.\nProjekti koji su predloženi, uglavnom su se ticali asfaltiraja puteva, rekonstrukcije ulice, sanacije klizišta, izgradnje stambenih objekata i saniranja istih. Najviše se pažnje obraćalo na rešavanje komunalnih problema. Samo da spomenem da od projekata koji su finansirani iz već pomenutog fonda za razvoj, 72% su projekti koji spadaju u kategoriju infrastrukture, dok je najmanji procenat onih koji se tiču obrazovanja, poljoprivrede, civilnog društva. Širok dijapazon projekata koji su se sprovodili u severnoj Mitrovici, svakako da jesu unapredili kvalitet života, ali opet sa druge strane sami građani nisu učestvovali u samom odabiru predloženih projekata..\nSam proces realizacije određen projekata, kako kažu ljudi sa kojima sam razgovarala, nije bio dovoljno transparentan, nije bilo javnih dostupnih informacija, niti su građani imali načina da saznaju koji će se projekti finansirati i koliko će koštati. Takođe, nisu dostupni ni izvori finansiranja, ali ni kakve dugoročne efekte su postigli.\nŠto se tiče projekata u severnoj Mitrovici čiji je glavni finansijer bila Evropska unija, realizovani su regionalni i lokalni, a za one do čije realizacije nije došlo, razlog je uglavnom u nedovljnim kapacitetima, ali i to što sama lokalna samouprava nije sistemski organizovana u cilju realizacije ovih projekata.\nProjekti koji su se sprovodili nisu vidljivi jer nisu bili dovoljno promovisani i o njima građani malo šta znaju, delom i zbog svoje nezainteresovanosti.\nOpština nije imala dovoljno kapaciteta, što administrativnih, što tehničkih, pa je to dovelo do kašnjenja u samoj realizaciji.\nVezano za sva ulaganja na severu, stiče se utisak iako da su donatori ovim ulaganjima hteli da se obezbedi podrška izabranim političkim predstavnicima. Ali,da bi se projekti zaista sproveli i poboljšali život građana, po mišljenju stručnjaka i analitičara, potrebno je napraviti dugoročne strateške planove razvoja sa akcionim planovima kako za ekonomski razvoj, tako i za razvoj privatnog sektora i otvaranje novih radnih mesta.\nOno što je posebno važno, jeste da o projektima nema dostupnih informacija, ni u medijima ni na sajtu opštine. Informacije o javnim nabavkama i samom procesu implementacije projekata moguće je jedino pronaći na sajtu Regulatorne komisije za javne nabavke, ali je potrebno da se prethodno registrujete. Tu se nalaze informacije o javnim nabavkama i tenderima za ovu godinu, ali su dostupne i za prethodne godine. Takođe, ono što je veoma bitno, nedostupni su podaci o tome ko čini komisiju za procenu.\nKako navodi izvršna šefica za administraciju u opštini Severna Mitrovica, Adrijana Hodžić, u ovoj fiskalnoj godini opština je na raspolaganju imala 500.000 evra za javne usluge i insfrastrukturne projekte. Pod tim podrazumeva renoviranje ulice „Ivo Lola Ribara“, kao i ulaganja u zdravstvo i obrazovanje.\nIz kabineta gradonačelnika u ostavci, prestali su sa praksom objavljivanja saopštenja. A što se tiče neslužbene stranice opštine Severna Mitrovica, gde su periodično objavljene vesti vezane za sam rad opštine, administatori su odlučili da stranica više neće raditi..\nRezivorski izveštaji navode da se u opštini Severna Mitrovica izbegavaju otvorene procedure nabavki.\n„Za ugovor Podrška razvoju malih i srednjih preduzeća, potpisanog 19.07.2016. godine, u iznosu od 399,489€, predviđeno je da sredstva budu obezbeđena iz Razvojnog fonda . Za implementaciju ovog projekta je angažovana Agencija za regionalni razvoj – Sever. Dana 25.07.2016., upućen je zahtev za transfer sredstava u iznosu od 179,489€. Opština je obavila transfer dana 05.08.2016. godine, u iznosu od 175,775€, samo na osnovu zahteva iz Agencije za regionalni razvoj – Sever, prekoračujući dozvoljeni limit za davanje avansa od 15%.“\n„Za pet potpisanih ugovora (izgradnja vatrogasne zgrade – 594,481€, izgradnja hale sportova 860,138€, nabavka medicinske opreme za Dom zdravlja u Severnoj Mitrovici 88,500€, revitalizacija ulaza stambene zgrade u ulici Tanasko Rajić br. 2 u Severnoj Mitrovici 9,572€ i revitalizacija ulaza stambene zgrade u ulici Sutjeska br. L1 u Severnoj Mitrovici – 9,715€, ukupne vrednosti 1,562,407€), opština nije pripremila plan za upravljanje ugovorima,“ navodi se u izveštaju i smatra se da nedostatak ovog plana može uticati na „nerealizaciju ugovora po određenim uslovima i na neredovne isplate“.\nRevizor je takođe naveo da opština Severna Mitrovica tokom 2016. nije adekvatno vodila knjigu protokola za prijem računa, „pošto se primljeni računi ne zavode jednim brojem protokola“. I navodi se da „nedovoljna finansijska kontrola za neplaćene obaveze opštine, nesprovođenje finansijskih propisa – može rezultirati neplaniranim isplatama u narednom budžetu opštine i/ili duplih isplata,„.\nProblem sa kojima se opština susreće je i nedostatak u organizacionoj strukturi i sistematizaciji radnih mesta. Nedostatak opšte strategije i operativnih planova je jedan od problema , ali i sama lokalna samouprava nema jednicu unutrašnje revizije, navodi se u zaključku revizorskog izveštaja.\nGrađani Severne Mitrovice sa kojima sam razgovarala napominju da su i dalje zabrinuti zbog političke neizvesnosti koja je poslednjih nedelja intezivirana na severu Kosova.Takođe, brine ih nedostatak transparentnosti i iskrenost političkih aktera.\n“Mislim da nas sada najmanje brinu projekti i gde i kako su te pare utrošene. Trenutno nam je život otežan ovim nametnutim taksama i to što mi uopšte ne znamo šta su se dogovarali u Briselu. Zato i običan narod ispašta. Neophodno je unaprediti komunikaciju između nas građana i predstavnika opštine, neophodno je da stvorimo prijatni ambijent u kome možemo slobodno da pričamo o stvarima koje čine naš svakodnevni život”, smatra Marko, budući akademski građanin.\nBez povoljne političke klime, stabilnosti i transparentne lokalne samouprava, sa jasnim ciljevima za ekonomski razvoj, sav novac koji je uložen prethodnih godina neće dovesti do dugoročnih pozitivnih efekata na život građana u samoj opštini.\nUNS: Poništiti odluku o izboru direktora RTK2\nNepromenjeni stavovi oko taksi odlažu i dijalog Gradonačelnici sa severa i OEBS prave Statut ZSO\n26. maja 2019., 11:07


Amerika povukla vojsku sa severa Sirije zbog planirane turske vojne operacije - 08.10.2019, Sputnik Srbija\nSjedinjene Američke Države povukle su vojsku sa severa Sirije zbog planirane vojne operacije Turske, izjavio je portparol Pentagona Džonatan Hofman. 08.10.2019, Sputnik Srbija\n22:23 08.10.2019 (Osveženo: 22:24 08.10.2019)\n© REUTERS / Handout .Američka i turska vojna vozila tokom zajedničke patrole na severoistoku Sirije\nOn je naglasio da je vojno prisustvo Sjedinjenih Američkih Država u Siriji pri tome ostalo nepromenjeno.\n„Stav Pentagona bio je i ostao takav da je stvaranje zone bezbednosti na severu Sirije najbolji način za održavanje stabilnosti. Nažalost, Turska je odlučila da deluje jednostrano. Zbog toga smo povukli američke snage sa severa Sirije sa puta potencijalne turske invazije kako bismo osigurali njihovu bezbednost. Trenutno nismo menjali svoje prisustvo snaga u Siriji“, navodi se u saopštenju Pentagona.\nHofman je takođe demantovao saopštenja nekih američkih medija da se predsednik Donald Tramp nije konsultovao sa šefom Pentagona po pitanju Sirije.\nTurska je ranije objavila o skorom početku operacije protiv kurdskih formacija koje podržavaju Sjedinjene Američke Države u prigraničnoj teritoriji Sirije. Sjedinjene Američke Države su izjavile da neće učestvovati u ovoj operaciji i da će, štaviše, povući trupe iz područja mogućih vojnih dejstava.\nSinoć je turska avijacija izvela napad na bazu kurdskih Sirijskih demokratskih snaga u sirijskoj provinciji Hasaka. Ministarstvo odbrane Turske kasnije je saopštilo da su u pitanju bile pripreme za novu operaciju na severu Sirije.


M. K. 6. septembra 2020. 06:26\nPrepravljanje benzinaca na vožnju na tečni naftni gas (TNG) se u Srbiji do sada nije ozbiljnije primilo. Od blizu 2.100.000 automobila u Srbiji, samo 142.000 kao gorivo koristi gas koji ne zagađuje vazduh. Zato je najavljeno da bi uskoro država mogla da finansira ugradnju plinskih boca u automobile.\nPrema računici Udruženja naftnih kompanije Srbije, korišćenje TNG za pogon automobila isplativo je kada je odnos cene TNG – benzin oko 50:50. Po rečima Petrovića, osim cene gasa, na opredeljenje ljudi utiču i drugi dodatni troškovi – ugradnja plinske boce i njen atest na pet godina i zamena na 10 godina od datuma proizvodnje.\nDržava je već počela da subvencioniše kupovinu električnih i hibridnih automobila i one se kreću od 250 za mopede do 5.000 evra za putnička vozila do devet sedišta i laka teretna vozila. Ipak to je cenu najjeftinijeg hibrida spustilo na oko 17.500 evra što je i dalje dostupno manjem broju ljudi u Srbiji.\nDržavni nameti kod nas su višestruko veći od minimalno propisanih u Evropi. Podaci Udruženja naftnih kompanija Srbije pokazuju da su državna zahvatanja od 2011. do 2019. godine sa 17,98 dinara porasla na 43,76 dinara, a od 1. jula ove godine su dodatno povećana na 44,59 dinara po kilogramu TNG-a, po čemu smo ubedljivi rekorder u Evropi.


Pašalić: Pandemija otežala položaj dece koja su žrtve radne eksploatacije - Politički.rs\nBEOGRAD (Beta) – Zaštitnik građana Zoran Pašalić naglasio je juče, povodom 12. juna – Međunarodnog dana borbe protiv dečjeg rada, da je pandemija korona virusa dodatno otežala položaj dece koja su žrtve radne eksploatacije, posebno ona koja žive i rade na ulici, i učinila ih gotovo nevidljivima za nadležne organe ali i za celo društvo.\n“Deca koja su prinuđena da fizički rade, pre svih ‘deca ulice’, izložena su mnogobrojnim rizicima koji štete njihovom zdravlju i psihofizičkom razvoju. Pandemija je uvećala te rizike i dovela ih u situaciju da su, u zavisnosti od epidemioloških mera zaštite, bili skoro nevidljivi za društvo u teškoj situaciji”, rekao je Pašalić, a saopštila je institucija Zaštitnika građana.\nPašalić je naveo da se rešenje problema sa kojima se suočavaju deca žrtve radne eksploatacije nalazi u utvrđivanju i otklanjanju uzroka zbog kojih su deca izložena fizičkom radu, tačnije da li je u pitanju siromaštvo u kojem žive pa na taj način jedino stiču prihode ili je u pitanju zloupotreba dece i trgovina ljudima.\nDodao je da svi nadležni organi treba da se uključe u otklanjanje uzroka, od nadležnog Ministarstva za brigu o porodici i demografiju, Ministarstva unutrašnjih poslova ali i centara za socijalni rad koji treba da obezbede podršku porodicama za izlazak iz siromaštva ili za jačanje roditeljskih kapaciteta.\n“Po pitanju dečjeg rada, ne treba zanemariti položaj dece u ruralnim sredinama i zloupotrebu njihovog rada u poljoprivredi, što se često smatra kao deo tradicionalne kulture. Sve to je posledica nepoznavanja i nerazumevanja pojave, isključenosti dece i nedostupnosti usluga”, ocenio je on.\nPašalić i od Ministarstva za brigu o porodici i demografiju, koje je preuzelo deo nadležnosti Ministarstva za rad, zapošljavanje, boračka i socijalna pitanja kojem je prethodno uputio takav zahtev, traži da stavi van snage radni nalog upućen pre tri godine svim centrima za socijalni rad u Srbiji prema kojem su, između ostalog, dužni da decu koja žive i rade na ulici po hitnom postupku oduzimaju od roditelja i pokreću sudske postupke za oduzimanje roditeljskog prava.\nTakav nalog je, kako je prošle godine utvrdio Zaštitnik građana, suprotan Кonvenciji o pravima deteta Ujedinjenih nacija a centre za socijalni rad usmerava na nezakonito postupanje.\nMinistarstvo za rad, zapošljavanje, boračka i socijalna pitanja je 2020. godine odbilo da postupi po preporuci Zaštitnika građana za ukidanje ovog naloga, navodi se u saopštenju.\nTagged: DECA, EKSPLOATACIJA DECE, OMBUDSMAN, ZAŠTITNIK GRAĐANA, ZORAN PAŠALIĆ


Počelo rušenje Doma zdravlja u Futogu - Bizlife.rs\n14:54 Futog, 13/12/2011\nDanas su počeli radovi na rušenju objekta Doma zdravlja „Novi Sad“ u Futogu, a, tim povodom, objekat su posetili član Gradskog veća za zdravstvo prof. dr Aleksandar Kiralj i direktor Doma zdravlja „Novi Sad“ dr Života Lazarević.\nProf. dr Kiralj je rekao da će Grad Novi Sad u novi objekat uložiti oko 70 miliona dinara.“Ove godine opredelili smo 30 miliona, a za narednu smo planirali oko 40 miliona dinara“, rekao je prof. dr Kiralj i dodao da će novi objekat Doma zdravlja u Futogu biti jedna od najvećih investicija u narednoj godini, a da će od budžeta zavisiti koliko će još novca biti uloženo u zdravstvo.\nDr Života Lazarević je ocenio da je Futog, u poslednjih deset godina, značajno porastao i da će objekat površine 1.200 kvadratnih metara biti značajna promena. „Pod jednim krovom će biti opšta medicina, pedijatrija, ginekologija, patronaža, a razmišljamo i da uskoro jedan internista radi jedan-dva dana nedeljno u ovom objektu“, istakao je dr Lazarević.\nTrenutna površina objekta Doma zdravlja „Novi Sad“ u Futogu je oko 500 metara kvadratnih. Planirano je da radovi na izgradnji budu gotovi u aprilu ili maju 2012. godine, ako to vremenski uslovi budu dozvolili.\nizgradnja radovi građevina dom zdravlja Srbija


Pančevački građevinski bum uzima sledeću žrtvu - počelo rušenje Slavine | 013 info\nPančevački građevinski bum uzima sledeću žrtvu - počelo rušenje Slavine\n013info\tSub, 18/09/2021 - 15:33\nPančevački građevinski bum uzima svoju sledeću žrtvu. Počelo je rušenje objekata na lokaciji koju svi znamo kao "Slavina":\nNa ovom mestu trebalo bi da niknu dve četvorospratnice sa 33 stana, poslovni prostor, dve lamele sa 118 stanova i podzemnom garažom.\nU Zavodu za zaštitu spomenika kulture u Pančevu „Politici” je svojevremeno rečeno da kompleks „Slavina” nije utvrđen kao nepokretno kulturno dobro zbog nedostatka tehničke dokumentacije. Takođe, u zavodu napominju da je februara prošle godine, Institut za materijale i konstrukcije Građevinskog fakulteta u Beogradu obavio ekspertizu statike objekata u kompleksu ’Slavina’. Utvrđen je izuzetno visok stepen devastacije i nestabilnosti objekata koji se urušavaju. Na pitanje, da li je zavod davao mišljenje u vezi sa projektom za izgradnju novog stambeno-poslovnog kompleksa na toj lokaciji, iz ove ustanov u pisanom odgovoru našem listu se navodi:\n„Nakon izrade elaborata izdato je mišljenje o mogućnostima uklanjanja, započinjanja sa preventivnim uklanjanjem nestabilnih objekata i mogućnostima pristupanja izradi urbanističkog projekta za kompleks ’Slavina’. Zavod je na osnovu elaborata i prethodno izdatog mišljenja, početkom marta izdao uslove čuvanja, održavanja i korišćenja nepokretnih kulturnih dobara za potrebe izrade urbanističkog projekta razrade lokacije katastarske parcele dela kompleksa ’Slavina’ za planiranu rekonstrukciju novog poslovnog i izgradnju stambeno-poslovnog objekta koji se nalazi u Ulici oslobođenja broj 2 u Pančevu.”\n"Inicijativa Odbranimo Teslu Pančevo i drugi građani su predali preko 60 primedbi kada se saznalo šta grad i privatni investitori planiraju sa ovom lokacijom. Naravno iz sekretarijata za urbanizam i JP Urbanizam nisu nam odgovorili ni na jednu primedbu a kamoli nas obavestili kada je Javno zasedanje komisije za planove na koje smo imali pravo", saopšteno je iz Inicijative "Odbranimo Teslu" povodom rušenja objekata na lokaciji "Slavina":\nKada je pančevačka Pivara radila “punom parom”, često dešavalo da se Tamiš izlije i poplavi prostorije pivare, što je ugrožavalo rad i proizvodnju piva. Da bi sprečio štetu, 1891. godine Ignac Vajfert kupuje zemljište i gradi mesto za skladištenje piva. Mesto je bilo odgovarajuće jer se nalazilo relativno blizu pivare, ali na izvesnom uzvišenju. Ubrzo se javila i potreba za fabrikom leda, koju je sagradio Đorđe 1916. godine na istom mestu. Ceo kompleks je poznat pod nazivom “Slavina” po Vajfertovoj gostionici koja je nekada tu postojala, a koja je srušena početkom devedesetih da bi se izgradio "C market".\nPostoji priča da pod zemljom postoji tunel koji spaja Vajfertovu pivaru kod Tamiša i “Slavinu”. Kažu da je tunel služio za transport piva od jednog mesta do drugog.\nIzgleda da je došlo vreme da saznamo da li je to istina.\nZa vikend na sportskim terenima pančevački fudbaleri, rukometaši i košarkaši\nPANČEVO: Gradska menadžerka tokom obilaska radova u Glogonju najavila rehabilitaciju ulivca u Jabuci\nMaketarski klub iz Pančeva organizuje „8. Aleksić kup” u subotu\nDvoje optuženih iz Belivukove grupe dobilo kućni pritvor uz elektronski nadzor\nVojvodina i Republika Srpska unapređuju saradnju u poljoprivredi, posebno organskoj proizvodnji\nZvanično koronavirus odneo još 57 života, zaraženo 7.696


Specijalno tužilaštvo potvrdilo i hapšenje Nasima Haradinaja\nSpecijalno tužilaštvo potvrdilo je da je juče na Kosovu uhapšen potpredsednik Organizacije ratnih vetarana "OVK" Nasim Haradinaj, "na osnovu naloga za hapšenje i dovođenje koje je izdao sudija za prethodni postupak Specijalizovanih veća Kosova".\n"U skladu sa Zakonom o Specijalizovanim većima i Specijalizovanom tužilaštvu, policija u okviru Specijalizovanog tužilaštva je ovlašćena i nadležna da vrši ovlašćenja koja prema kosovskom zakonodavstvu ima policija Kosova. Pored toga, Zakonom o Specijalizovanim većima i Specijalizovanom tužilaštvu predviđeno je da se sprovodi u pritvor lice za koje su Specijalizovana veća izdala nalog za hapšenje", saopšteno je iz Specijalnog tužilaštva.\nTakođe, u saopštenju se navodi da je "u skladu sa svojim mandatom i zakonodavstvom Kosova, Misija Evropske unije za vladavinu prava na Kosovu (EULEX) obezbedila operativnu i logističku podršku Specijalizovanom tužilaštvu".\nDodaje se da je Kosovska policija takođe pružila operativnu podršku Specijalizovanom tužilaštvu.\nHaradinaj se tereti za zastrašivanje svedoka i povredu tajnosti postupka\nPotpredsednik Organizacije ratnih veterana "OVK" Nasim Haradinaj tereti se za krivična dela protiv pravosuđa, odnosno, "zastrašivanje svedoka, odmazda i povreda tajnosti postupka", saopštilo je Specijalizovano tužilaštvo Kosova.\nNavodi se da je Specijalizovano tužilaštvo 25. septembra uhapsilo Nasima Haradinaja, nakon čega je on prebačen u pritvorski objekat Specijalizovanih veća Kosova u Hagu.\n"Na osnovu člana 15(2) Zakona o Specijalizovanim većima i Specijalizovanom tužilaštvu, Zakon br. 05/L 053, nalog za hapšenje ovog osumnjičenog izdat je zbog krivičnih dela protiv pravosuđa, odnosno zastrašivanja svedoka, odmazde i povrede tajnosti postupka, prema Krivičnom zakonu Kosova", navedeno je u saopštenju.\nDodaje se da će informacije o datumu i vremenu održavanja prvog stupanja Nasima Haradinaja pred sudiju biti objavljene u skorije vreme.\n24.01.2022 Agencija za borbu protiv korupcije Kosova pokrenula postupke protiv funkcionera Srpske liste (1484)\n24.01.2022 Skijališta Srbije: Za sve o Ski centru Brezovica kontaktirajte Kancelariju za KiM (460)


Smanjeno grijanje u Zenici zbog štrajka rudara uglja\nDo nedostatka uglja u skladištu ove kompanije, koja se bavi preradom i proizvodnjom željeza, je došlo zbog obustave rada Rudnika mrkog uglja Zenica i prekida isporuke od 9. februara\nKompanija ArcelorMittal u Zenici, u središnjoj Bosni i Hercegovini, smanjila je isporuku toplotne energije u Zenici, gradu u središnjoj BiH, u srijedu, 10. februara, uz mogućnost, kako su naveli, ‘potpunog prekida zbog nedostatka uglja’.\nDo nedostatka uglja u skladištu ove kompanije, koja se bavi preradom i proizvodnjom željeza, je došlo zbog obustave rada Rudnika mrkog uglja Zenica i prekida isporuke od 9. februara, kazala je za Radio Slobodna Evropa, Dijana Srdić-Božanović, glasnogovornica kompanije.\n"Nadamo se da će Rudnik i Elektroprivreda što prije riješiti svoje probleme, kako bismo mogli nastaviti nesmetanu proizvodnju toplotne energije", saopštili su iz ArcelorMittal-a.\nRudari Rudnika mrkog uglja (RMU) Zenica stupili su 8. februara u štrajk, jer nisu dobili topli obrok za januar, potvrdio je za Radio Slobodna Evropa (RSE) predsjednik Sindikata Zavisnog društva RMU Zenica Isad Turalić.\nZenički rudari obustavili rad zbog neisplaćivanja toplog obroka\nKako je Turalić kazao, štrajk je pokrenut, jer rudari strahuju za isplatu plate nakon što je Poreska uprava Federacije BiH, jednog od dva entiteta u Bosni I Hercegovini, blokirala račune rudniku.\nRudnik Mrkog uglja (RMU) Breza i Rudnik mrkog uglja (RMU) Zenica u sklopu kojeg djeluju tri rudnika - Stranjani, Stara Jama i Raspotočje, imaju blokirane račune zbog neplaćenih doprinosa.\nRačuni RMU Breza blokirani su zbog duga za neplaćene doprinose iz 2017. i 2018. godine u iznosu od 4.5 miliona konvertibilnih marka (2.3 miliona eura), a dug RMU Zenica po ovom osnovu iznosi oko 5 miliona KM (2.5 miliona eura). Oba rudnika pripadaju koncernu Javno preduzeće Elektroprivreda BiH i u procesu su restrukturiranja.\nU sastavu ovog koncerna posluju i RMU Kreka iz Tuzle, RMU Đurđevik, RMU Kakanj, RMU Abid Lolić iz Travnika i RMU Gračanica iz Gornjeg Vakufa – Uskoplja.\nNakon blokade računa rudnika u Zenici i Brezi, iz Elektroprivrede BiH su apelovali da to može "imati negativne posljedice na sve dosadašnje zajedničke aktivnosti na restrukturiranju rudnika pokrenute s ciljem obezbjeđenja njihovog ekonomski održivog poslovanja".\nVlada Federacije BiH je 22. augusta 2019. godine usvojila Program o restrukturiranju elektroenergetskog sektora u Federaciji BiH.\nZastupnički dom Parlamenta Federacije BiH (jedan od dva doma u Federaciji BiH) dao je saglasnost na taj dokument na sjednici 29. januara 2020. godine.\nPoreski dug rudnika u Federaciji BiH (jedan od dva entiteta u BiH, drugi je Republika Srpska) iznosi više od pola milijarde konvertibilnih maraka (262,53 miliona eura).\nRudnici uglja u BiH i njihova dugovanja


UN povodom Svjetskog dana životne sredine: Neophodno hitno zaustaviti ubrzanu degradaciju prirodnog svijeta i uspostaviti oporavak zasnovan na principima održivosti – SNEWS\nBy SNews 5. Juna 2020. 518 No comment\nMilionima životinjskih i biljnih vrsta na planeti Zemlji preti izumiranje, velikim dijelom usljed gubitka prirodnih staništa, dok je svega četvrtina planete netaknuta i još uvijek bezbjedna za vrste koje je naseljavaju. Pored toga, razaranjem šuma i uništavanjem prirodnih staništa patogeni se izmještaju iz njihove prirodne sredine i sa životinjskih vrsta prelaze na novog domaćina – ljude, saopšteno je iz UN-a povodom Medjunarodnog dana zivotne sredine.\nCentralna tema ove godine je biodiverzitet – i povezanost ljudskog zdravlja sa narušavanjem biodiverziteta, ukazuju ispred UNICEF-a i Programa UN za životnu sredinu (UNEP).\nTrenutna epidemija virusa COVID-19 pokazuje koliko je zdravlje ljudi povezano sa zdravljem planete, ocjenila je stalna koordinatorka UN u Srbiji Fransoaz Žakob\n„Moramo ulagati više i brže u drugačije upravljanje prirodnim resursima. Tokom perioda izolacije i karantina usljed epidemije bili smo svjedoci smanjenja zagađenja vazduha i vode kao i emisije ugljen-dioksida širom svijeta, za rekordno vreme. Ovaj privremeni predah pokazuje da možemo napraviti preokret ka pozitivnoj transformaciji. Postoje tehnološka rješenja uz pomoć kojih privreda može biti više zasnovana na prirodi, koja bi omogućila i otvaranje novih radnih mjesta. Moramo promijeniti način na koji proizvodimo energiju na globalnom nivou, zatim naše obrasce potrošnje, poljoprivredne prakse, transport, modele investiranja. To je moguće, izvodljivo, i predstavlja zajedničku odgovornost političkih lidera, velikih privrednika i svih građana,“ izjavila je Žakob.\nU poslednjem izvještaju Međuvladine naučno-političke platforme za biodiverzitet i ekosistemske usluge (IPBES) navodi se da trenutni negativni trendovi biološke raznovrsnosti i ekosistema ugrožavanju napredak ka 80 posto potciljeva održivog razvoja koji se odnose na siromaštvo, glad, zdravlje, održivu potrošnju i proizvodnju, vodu, gradove, klimu, okeane i zemljište.\nKako se ukazuje vrijednost usluga koje dobijamo iz prirode procenjuje se na 125-140 biliona američkih dolara godišnje, što je iznos 1.5 globalnog BDP-a. Hrana koju jedemo, vazduh koji udišemo i voda koju pijemo potiču iz prirode. Dok se krećemo ka populaciji od 10 milijardi ljudi na ovoj planeti, moramo prigrliti mogućnosti i vrednosti prirodnog okruženja, a ne raditi protiv njega.\nRepublika Srbija je jedan od šest evropskih centara biodiverziteta. U Srbiji živi 43,3 procenta vrsta koje naseljavaju Evropu. U skladu sa UN Konvencijom o biološkoj raznovrsnosti ratifikovanoj 2002. godine, Republika Srbija se obavezala da će 17 posto svoje teritorije staviti pod zaštitu. U tom pogledu, poslednjih godina ostvaren je određeni napredak – 2017. godine rezervat biosfere Bačko Podunavlje upisan je u Svetsku listu rezervata biosfere priznatih od strane UNESCO-a. Nacionalni park Đerdap je prva oblast u Srbiji koja je nominovana za pristupanje UNESCO Globalnoj mreži geoparkova. Neophodno je dalje unapređenje održivog upravljanja prirodnim resursima, i uspostavljanje ekoloških mreža poput NATURA 2000.\nPodjednako je važno i obnavljanje ekosistema. UN su nedavno proglasile Dekadu obnove ekosistema 2021-2030, koja je jedinstvena prilika da se pojačaju napori na obnovi uz otvaranje radnih mjesta i borbu protiv klimatskih promjena u okviru Agende 2030 i Ciljeva održivog razvoja.\n– Pojedinac odgovoran za očuvanje životne sredine\nSkoro polovina mladih koji su učestvovali u anketi smatra da je za očuvanje životne sredine prije svega odgovoran pojedinac, dok njih trećina smatra da najvažniju ulogu u tome ima država. Prema mišljenju ispitanika, mladi bi trebalo da budu bolje informisani o zagađenju životne sredine kao i o problemima krčenja šuma i uništavanja prirodnog staništa biljaka i životinja.\nVelika većina, čak 94 procenta, slaže se sa tim da bi očuvanje prirode trebalo da bude prioritet čak i po cenu sporijeg ekonomskog razvoja. Kada su u pitanju mjere koje bi trebalo preduzeti u cilju očuvanja prirode, 22 procenta mladih misli da bi se ona sama mogla obnoviti ako bi postojali uslovi za to, 21 posto da proizvodnja i potrošnja treba da budu odgovornije, 20 procenata je za jaču primjenu zakonske regulative, a 18 posto za širu upotrebu obnovljivih izvora energije.\n– O Svjetskom danu životne sredine\nOd 1974. godine kada je počelo njegovo obilježavanje, Sjvetski dan životne sredine je prerastao u globalnu platformu za širenje svijesti i preduzimanje akcija o urgentnim pitanjima, od zagađenja mora i globalnog zagrijevanja do održive potrošnje i ilegalne trgovine divljim životinjama. Milioni ljudi su tokom godina učestvovali u obilježavanju ovog važnog dana, time doprinoseći promjeni naših potrošačkih navika kao i unaprjeđenju nacionalnih i međunarodnih ekoloških politika.\nKancelarija stalnog koordinatora UN u Srbiji pojašnjava da tim UN u Srbiji (UNCT), kojim rukovodi stalna koordinatorka UN, sastoji se od 19 agencija, fondova i programa UN. Tim funkcioniše na osnovu Okvira razvojnog partnerstva za period 2016-2020 između Vlade Republike Srbije i Tima UN. Okvir razvojnog partnerstva je putokaz za stratešku saradnju na daljem unapređivanju dobre uprave i vladavine prava, razvoja socijalnih i ljudskih resursa, privrednom razvoju, rastu i zapošljavanju, zaštiti životne sredine, borbi protiv klimatskih promjena i izgradnji otpornih zajednica, kao i integrisanju kulture u celokupni proces održivog razvoja.\nFotoilustracija: Kancelarija stalnog koordinatora UN u Srbiji\nTagovi: 5. jun Fransoaz Žakob Međunarodni dan životne sredine NATURA 2000 Svjetski dan životne sredine UN UN u Srbiji UNESCO životna sredina


EU najveći trgovinski partner SrbijePomoćnik ministra ekonomije i regionalnog razvoja u Vladi Republike Srbije Bojana Todorović izjavila je danas da je Evropska unija najvažniji trgovinski partner Srbije i istovremeno najveći investitor u našu zemlju.\nOna je na panel-diskusiji "Zapadni Balkan i evropska (dez)integracija", održanoj u Aero klubu, navela da naša zemlja obavlja 56 posto ukupne trgovine sa EU, a ako se dodaju zemlje CEFTA, više od 80 posto izvoza Srbije vezano je za te zemlje.\nKada je reč o investicijama, naglasila je da je od 2001. godine u Srbiju uloženo 17 milijardi evra, od čega je 60 posto stiglo iz EU i država CEFTA.\nPrema njenim rečima, ekonomija zapadnog Balkana je integrisana u EU, zbog čega svaka promena u Evropi utiče na zemlje regiona, a među njima i na Srbiju.\nPrivreda EU ušla je u recesiju u poslednjem kvartalu prošle godine, a minimalni rast se može očekivati tek iduće godine. Srbija je, kako je podsetila, prošle godine imala rast bruto društvenog proizvoda od 1,6 posto, a projekcije za tekuću godinu predviđaju rast od samo 0,3 posto zbog smanjenja spoljne tražnje od glavnih trgovinskih partnera – država EU.\nPozitivnije prognoze se očekuju tek iduće godine, pri čemu bi krajem 2013. godine trebalo da bude zabeležen prvi rast broja zaposlenih u poslednjih pet godina, zaključila je ona


Peskov: Rusija uvek za dijalog, a NATO... - Sputnjik Srbija\n12:33 19.04.2016 (osveženo 12:35 19.04.2016) Preuzmite kraći link\nAkcije NATO-a predstavljaju pretnju za nacionalne interese i bezbednost Rusije, ali Ruska Federacija je uvek spremna za dijalog, iako će on biti težak, rekao je novinarima na konferenciji za medije portparol Kremlja Dmitrij Peskov.\nRanije je generalni sekretar NATO-a Jens Stoltenberg podsetio da Alijansa namerava da razgovara sa Rusijom o smanjenju rizika vojnih incidenata, a neophodnost toga naglašavaju i nedavna dešavanja u Baltičkom moru.\nNa dnevnom redu sastanka su tri tačke. Prva je kriza unutar i oko Ukrajine, uključujući i punu implementaciju Minskog sporazuma. Druga — pitanja vezana za vojnu delatnost, transparentnost i smanjenje rizika. Treća tačka je ocena situacije bezbednosti u Avganistanu, uključujući i regionalnu terorističku pretnju.\nOdnosi Rusije i NATO-a, nesumnjivo, trenutno doživljavaju deficit uzajamnog poverenja. Vidimo neprijateljske akcije pakta u smislu rasta kapaciteta pored naših granica. Smatramo da te akcije predstavljaju pretnju za nacionalne interese i nacionalnu bezbednost Rusije, izjavio je Peskov.\nPeskov je naglasio da poslednje akcije NATO-a još jednom potvrđuju da on nije sposoban da se adaptira na savremene uslove i čuva svoju prvobitnu svrhu, a to je da „obuzda Rusku Federaciju i da se nalazi u sukobu sa Ruskom Federacijom“.\n„Mi smo uvek bili za dijalog. Ovaj dijalog neće biti lak zato što se poverenje brzo narušava, a mnogo sporije uspostavlja“.


17. oktobar 2019. Predsednica Narodne skupštine Maja Gojković sa predsednikom Parlamenta Republike Severne Makedonije Talatom Džaferijem\nGojković i Džaferi su razgovarali o aktuelnim izazovima u procesu evrointegracija zamalja Zapadnog Balkana i složili se da je neophodna jasna perspektiva regiona po pitanju puta ka EU, kao i da je to važno za političku i ekonomsku stabilnost regiona, a Džaferi je napomenuo da je Vlada Republike Severne Makedonije na tom putu donela teške i hrabre odluke.\nGojković i Džaferi su pozdravili zajedničku carinsku kontrolu na graničnom prelazu Srbije i Severne Makedonije u cilju povezivanja i jačanja odnosa, a Džaferi je uputio poziv predsednici Skupštine Srbije za posetu Severnoj Makedoniji.\nGojković se sastala sa predsednikom Parlamenta Savezne demokratske Republike Nepal Ganešom Prasadom Timilsinom i istakla da su bilateralni odnosi tradicionalno prijateljski, kao i da se ove godine obeležava 60 godina diplomatskih odnosa. Gojković se založila za razvoj saradnje u oblasti ekonomije, investicione saradnje, poljoprivrede, trgovine, kulture i obrazovanja.\nTimilsina je ukazao da je ovom posetom i učešćem Nepala na 141. zasedanju uspostavljena veza dva parlamenta i ukazao na značaj prošlogodišnje posete Nepalu ministra spoljnih poslova Srbije, kao i predstojeće posete ministra spoljnih poslova Nepala za razvoj i jačanje odnosa.\nTimilsina je podsetio na saradnju iz vremena Pokreta nesvrstanih i da dve zemlje dele iste vrednosti i istakao da Nepal stoji uz Srbiju po pitanju Kosova i Metohije i politika Nepala će nastaviti da se razvija u istom smeru. Timilsina je uputio poziv predsednici Skupštine Srbije za posetu Nepalu čime će biti otvoreno novo poglavlje u odnosima. Zahvalio je na pomoći i podršci Srbiji tokom zemljotresa u Nepalu, i ukazao na mogućnosti razvoja saradnje u oblasti poljoprivrede i obrazovanja.\nGojković se sastala i sa predsednicom Doma Federacije Parlamenta Savezne Demokratske Republike Etiopije Keriom Ibrahim Ali, a na sastanku je istaknuto da su bilateralni politički odnosi tradicionalno dobri i prijateljski, kao i da postoji prostor za produbljivanje ekonomske saradnje, kao i saradnje u oblasti poljoprivrede.\nGojković se sastala sa predsednikom Parlamenta Republike Fidži Ratuom Epeliem Nailatikauom, i ukazala da je Skupština spremna na razvoj saradnje i podsticanja vlada dve zemlje da unaprede odnose. Predsednik Parlamenta Fidžija je naglasio da je Srbija ostvarila značajan napredak, i iskazao zadovoljstvo zbog posete Beogradu i Srbiji i prilike da se razmotre mogućnosti unapređenja saradnje.


Naslovnica Region Savet Evrope pozvao srpske vlasti da uklone mural sa likom Ratka Mladića\nIzvestioci za Srbiju Pijero Fasino (Piero Fassino) i Ijan Lidel-Grejnger (Ian Liddell-Grainger) pozvali su vlasti u Srbiji da „bez dvosmislenosti preduzmu mere protiv veličanja osuđenih ratnih zločinaca i da bez odlaganja uklone mural u Beogradu koji veliča Ratka Mladića, osuđenog za ratne i zločine protiv čovečnosti“, navodi se u saopštenju PS SE.\n„Zgroženi smo nemogućnošću vlasti, uprkos odluci komunalne policije, da uklone taj nelegalno postavljen mural i činjenicom da je bivšem dobitniku nagrade Vaclav Havel, Inicijativi mladih za ljudska prava (YIHR), zabranjeno da održi protest protiv murala 9. novembra, pri čemu je Ministarstvo unutrašnjih poslova navelo ‘bezbednosne razloge’“, dodali su izvestioci.\nU saopštenju se navodi da su izvestioci potom obavešteni da je policija poslata da zaštiti mural i spreči pristup mogućim demonstrantima sa obe strane.\n„Uhapšene su dve aktivistikinje YHR, napadnute su kancelarije tog udruženja, spaljen je transparent mirnih demonstranata koji pozivaju na sećanje na genocid u Srebrenici, a nacionalistički ekstremisti su organizovali kontra-demonstracije“, naveli su izvestioci.\nPrema njihovim rečima, ti događaji podsećaju na potrebu nedvosmislene borbe protiv veličanja osuđenih ratnih zločinaca.\n„Takvi akti podrivaju regionalnu saradnju i ometaju proces evropskih integracija čemu Srbija teži. Demokratsko društvo ne može da živi u negiranju ratnih zločina i u kulturi mržnje i nekažnjivosti“, naveli su izvestioci.\nThe post Savet Evrope pozvao srpske vlasti da uklone mural sa likom Ratka Mladića appeared first on Bosna PRESS.


Stranačka saopštenja, 20. oktobar: Prava CG, LP CG, DPS, SD\nCEDIS: Zbog planiranih radova na mreži, u petak 10. decembra, bez napajanja električnom energijom će u terminu od 9:00 do 14:00 sati ostati Tuđemili, Mandarinići, Sutorman i Zupci\nCEDIS: Zbog planiranih radova na mreži, u četvrtak 09. decembra, bez napajanja električnom energijom, u terminu od 11 do 11:30 ostaće Ostros sa okolnim selima.\nNakon današnjih padavina došlo je do zamućenja vode sa izvorišta Kajnak. Rezultati fizičko-hemijskih analiza sa ovih izvorišta pokazuju povećanu vrijednost mutnoće. DOO Vodovod i kanalizacija Bar preporučuje potrošačima koji se snabdijevaju sa ovih izvorišta da vodu ne koriste za piće.\nAutor:\t- 20.10.2021, 08:27 Stranke\nSD: Sa manje žrtava je Crna Gora izlazila iz pojedinih ratova, nego što je to danas slučaj od COVID-a\nŠta još treba da se desi da ministarka @BorovinicJelena podnese ostavku? Ili su se obećanja da ćemo postizati rekorde odnosila na broj novozaraženih? Nažalost smo u vrhu liste i kada je u pitanju broj umrlih. Neslavni, ali ipak rekorderi.\nKrajnje je vrijeme da ministarka podnese ostavku, a odgovornost je sigurno neće mimoići. Kako nam zdravstvene vlasti “dobro” rade, sa manje žrtava je Crna Gora kroz istoriju izlazila iz pojedinih ratova, nego što je to danas slučaj od COVID-a, navodi portparol SD CG, Nikola Zirojević.\nSD: Usporavanje, odnosno stagnacija EU integracija u Crnoj Gori\nKomentarišući najnoviji Izvještaj Evropske komisije o napretku Crne Gore, poslanik SD-a Boris Mugoša je naveo da je u pitanju još jedna potvrda vrlo jasne činjenice a to je da sa aktuelnom vlašću Crna Gora ne može postati članica EU. “Poslednji Izvještaj Evropske komisije o napretku Crne Gore je najlošili u posljednjih šest godina. Nije u pitanju moja subjektivna ocjena, nego se radi o egzaktnoj kvantifikaciji napretka za sva poglavlja, koja se kao komparativni metod koristi za cijeli region u procesu pristupanja. Ukupna ocjena Crne Gore ove godine je 3,03, što je najniža ocjena u posljednjih šest godina od kad postoje mjerenja”, ističe Mugoša. Poslanik Socijaldemokrata navodi da je posljedica činjenja i nečinjenja aktuelne vlasti usporavanje, odnosno stagnacija procesa EU integracija u CG. “Posebno zabrinjava konstatovana činienica koju su potencirali i evropski zvaničnici, a to je da nema progresa u oblasti pravosuđa i da ključne refome u toj oblasti stagniraju. Takođe, poražavajuće je i što aktuelna vlast nije napravila ozbiljnije pomake u implementaciji privremenih mjerila. U Izvještaju su navedene i brojne primjedbe na koje smo mi u SD-u više puta ukazivali a tiču se donošenja važnih Zakona po ubrzanoj proceduri, bez adekvatnih konsultacija i neusklađenih sa evropskim standardima”, ističe Mugoša. Poslanik SD-a navodi da javnost svjedoči jasnim signalima o propustima aktuelne vlasti kojima se ugrožava naša evroatlanska perspektivu, dok je ovaj Izvještaj Evropske komisije još jedna potvrda (ne)sposobnosti aktuelne vlasti i u procesu evropskih integracija. “Kao što sam više puta isticao, sa aktuelnom vlašću Crna Gora ne može postati članica EU i ne može ostati pouzdana članica NATO saveza. Zato je potrebno formirati prelaznu Vladu i pokrenuti suštinski dijalog svih građanskih i evropskih snaga u Crnoj Gori koje žele da Crna Gora bude sljedeća članica EU i da ostane pouzdana članica NATO saveza, kako bi se popravilo veoma nezavidno stanje u zemlji i pripremili uslovi za izbore”, ukazuje Mugoša. “Vjerujem da je i ovaj Izvještaj, sve konkretniji signali koji dolaze u poslednje vrijeme sa važnih međunarodnih adresa i vrlo kompleksna društveno-politička situacija u državi jasna poruka pojedinima – ili EU i NATO, ili…”, zaključuje Mugoša.\nDPS: Izvještaj EK jasan- Vlada zaustavila evropski put Crne Gore\nDa je i zvanično otpočeo početak kraja ove Vlade Crne Gore, dokazuje i najnoviji izvještaj Evropske komisije. Negativne ocjene Brisela ukazuju da svakodnevne manipulativne igre i beskrupulozne laži predstavnika vlasti da se Crna Gora kreće u pravom smjeru i da njen progres nije zaustavljen, nijesu ništa drugo sem prazno hvalisanje i potcjenjivanje inteligencije građana. Jasno je da ne samo da domaća javnost ocjenjuje rad ove vlade kao katastrofalan, već je to zaključak i naših međunarodnih partnera.\nSamonazvana „prva demokratska Vlada” u Crnoj Gori, često je zakone donosila u okvirima ubrzanih procesa, jasno je istaknuto u ovom dokumentu. O transparentnosti rada, kako sebe vole da nazovu, “najtransparentnije” izvršne vlasti svjedoči i nedopustivo izuzimanje javnih konsultacija u tim i takvim procesima. Da eksperti diletantski odrađuju svoj posao svjedoči i ocjena da mnoga ministarstva ne funkcionišu, uprkos praznim pričama njihovih čelnika koji se kunu u svoju stručnost i svoje znanje. Izvještaj konstatuje da nema „smislenog političkog dijaloga“, što je činjenica. I ne samo da on ne postoji između vlasti i opozicije, već danima svjedočimo o nefunkcionalnosti same vlasti, i nadgornjavanju njenih konstituenata, uz međusobna vrijeđanja.\nJedino što u Crnoj Gori besprekorno funkcioniše, jeste kadriranje po dubini zasnovano na političkoj pripadnosti pojedinaca podobnih za novu državnu vlast čime je neizmjerno ugrožen cijeli državni aparat. Brisel kritikuje izmjene Zakona o državnim službenicima i namještenicima, kojim su sniženi uslovi za kompetentnost, nezavisnost i zapošljavanje državnih službenika zasnovano na zaslugama. Ne iznenađuje ova konstatacija, jer svjedočimo već godinu dana kako se udomljavaju rođaci, dalja familija, kumovi i prijatelji na pozicije za koje nijesu kompetentni, a zaslužili su ih samo zato što su bliski sa predstavnicima nove vlasti.\nNova parlamentarna većina deklarativno je stavila potpise na sporazum koji je podrazumijevao i posvećenost evropskom putu. Međutim, apostolski hor pod dirigentskom palicom premijera Krivokapića ekspertski je samo unazadio proces pristupanja Evropskoj uniji. Analizirajući briselski izvještaj, nameće se pitanje: Kuda je to krenula Crna Gora?\nDa im je uistinu stalo do Crne Gore, nakon ovakvog Izvještaja, u ime punih usta priče o časti i moralu, istupili bi iz ove i ovakve skalamerije koja funkcioniše samo onda kad ovoj državi radi o glavi.\nEvropska komisija bila je i više nego jasna. Za čelnike vlasti koji se prave da ne razumiju poruku: Vlado Crne Gore, sjedi (1)!\nLP CG: Izvještaj EK jasno pokazuje krajnji cilj vlasti, isključenje CG iz svih savremenih tokova\nPorazni rezultati Vlade i Skupštine Crne Gore koji su kritikovani u Izvještaju paketa proširenja Evropske komisije o Crnoj Gori diskvalifikovali su politiku zvaničnih predstavnika vlasti Crne Gore i ukazali na njen retrogradan status.\nCrnogorska spoljna i unutrašnja politika ali i njena nejaka diplomatija doživjele su klasičan nokaut u prvoj rundi. Ono na šta smo svi u opoziciji upozoravali i zbog čega smo krajnje dobronamjerno kritikovali vlast pokazalo se kao glavna zamjerka i nedostatak aktuelne izvršne i zakonodavne vlasti. Neprimjerene izmjene i prilagođavanje zakona oskudnim kvalifikacijama svojih kadrova koji su pledirali na najveće izvršne funkcije, prepoznali su i u Evropskoj komisiji i negativno ih ocijenili. Nažalost ono što je još poraznije za sve građane je to što se kao tačno pokazalo da je vlada odustala od daljeg puta ka EU i integracije Crne Gore u zajednicu najrazvijenih država svijeta. Na to da su vlada i aktuelna većina odustali od evropskog puta mi u Liberalnoj partiji ukazivali smo još u prvom kvartalu ove godine, jer je bilo evidentno da se ni jedna obaveza iz pregovaračkih poglavlja ne ispunjava niti postoje oformljena pregovaračka tijela.\nTužno je danas poslije skoro godinu dana od formiranja nove zakonodavne vlasti konstatovati da Skupština Crne Gore u novom mandatu nije donijela ni jedan jedini član, a kamo li zakon reformskog karaktera te da skoro riplijevski zvuči da su poslanici tog doma uspjeli da za više od dvanaest mjeseci izmijene svega stotinjak članova postojećih zakonskih rješenja kako bi obezbijedili nesmetanu prolaznost za svoje partijske aktiviste do visokih državnih pozicija. Crna Gora je danas kompromitovana, poražena i diskreditivana jer svi njeni decenijski napori da postane dio EU i sav trud i resurski koji su potrošeni na ostvarivanju te ideje su raspršeni u samo godinu dana nove vlade i njenih eksperata.\nLiberalna partija poziva sve politčke subjekte kojim je istinski stalo do Crne Gore da hitno koliko je danas pokrenu postupak opoziva trenutne vlade i skupštinske većine da se izvrši prekompozicija snaga u cilju objedinjavanja svih građanskih i demokratskih partija kako bi formirali novu vladu i proevropsku skupštinsku većinu. Poslije ovakog izvještaja Evropske komisije kome još može biti nejasno šta je krajnji cilj trenutne političke većine i šta je njen krajnji naum nego da isključe Crnu Goru iz svih tokova progresa i napretka kojem teže sve države svijeta. Zar treba da dozvolimo da nam budućnost bude u povratku na srednjevjekovno državno uređenje uz predaju teritorije svoje države pseudovjerskim organizacijama iz drugih država, stoji u saopštenju Jova Rabrenovića, potpredsjednika LPCG.\nMilačić: Smrt Bulatovića alarm za hitno izglasavanje Tužilaštva\nAko nakon večerašnjeg oproštajnog video snimka stradalog funkcionera ANB-a Luke Bulatovića mi kao poslanici parlamentarne većine u najhitnijem roku ne izglasamo Tužilački savjet i ne otvorimo mehanizam nezavisnog tužilaštva, koje će hitno rasvijetliti i motive koje su gospodina Bulatovića naveli na njegov čin, onda je parlamentarna većina potpuno pala ne samo na političkom, veći i na elementarnom ljudskom ispitu.\nOva smrt alarm je svih alarma da se konačno trgnemo i posvetimo odmotavanju klupka organizovanog kriminala u Crnoj Gori.\nNemamo više ni dana vremena za čekanje za promjene u Tužilaštvu, a svi partijski izgovori, kada se kao društvo suočimo sa ovakvim video klipovima, potpuno pada ju u vodu i postaju potpuno bespredmetni, navodi se u saopštenju Marka Milačića, predsjednika Prave Crne Gore.\nDPS SD Prava Cg LP CG\n08.12.2021, 10:18 0\nStranačka saopštenja, 8. decembar: DPS, URA, SNP, HGI\n07.12.2021, 11:23 0\nStranačka saopštenja, 7. decembar: LPCG, URA, DPS\n06.12.2021, 15:08 0\nStranačka saopštenja, 6. decembar – BCG


BEZBEDNOST U SAOBRAĆAJU NIJE ZADOVOLJAVAJUĆA - Jefimija TV, Kruševac\nPrethodnih dana, u Srbiji se dogodilo nekoliko teških saobraćajnih nezgoda, u kojima je poginulo više osoba, među kojima i jedno trogodišnje dete. Ovo je još jedno upozorenje svima da budu ooprezniji u saobraćaju.\nMinistarstvo unutrašnjih poslova apeluje na sve učesnike u saobraćaju da povećaju opreznost i da poštuju saobraćajne propise, na roditelјe da prevoze svoju decu na propisan način, a na vozače motocikala da poštuju propise u vezi ograničenja brzine i korišćenja zaštitne opreme. Prethodnih dana, u Srbiji se dogodilo nekoliko teških saobraćajnih nezgoda, u kojima je poginulo više osobe, među kojima jedno trogodišnje dete. Desetak osoba je zadobilo teške telesne povrede, od kojih su neke i životno ugrožene. U najvećem broju navedenih nezgoda su učestvovali motociklisti, pri čemu je u svim slučajevima kao uticajni faktor za događanje saobraćajnih nezgoda bila prebrza vožnja.\nI pored toga što se povećao broj otkrivenih saobraćajnih prekršaja – upravlјanja vozilom pod dejstvom alkohola za 40 odsto, upravlјanja vozilom pod dejstvom psihoaktivnih supstanci za 60 odsto, prekoračenje dozvolјene brzine kretanja za 100 odsto, stanje bezbednosti u saobraćaju nije na zadovolјavajućem nivou. Ministarstvo unutrašnjih poslova će u narednom periodu kontinuirano sprovoditi mere pojačane kontrole saobraćaja koje će prvenstveno biti usmerene na kontrolu brzine, vožnje u alkoholisanom stanju, korišćenja sigurnosnog pojasa i prevoženja dece na propisan način, kao i kontrolu vozača motocikala.\nPotvrdilo se da je lepo vreme uticalo na veći broj bicikala i trotineta na ulicama, pre toga su sezonu počeli i motociklisti. Ovo je još jedno upozorenje svima, motociklistima i biciklistima da imaju odgovarajuću zaštitnu opremu i da se pridržavaju propisa, a vozačima automobila da budu tolerantniji prema ovim učesnicima saobraćaja.\nPrethodno: ZEMLJOTRES POGODIO SRBIJU, U BLIZINI KRUŠEVCA\nSledeće: METEOS: U ČETVRTAK TOPLO, DO 29°C U KRUŠEVCU


Borba za low cost kompanije za Crnu Goru - Pogledajte cjene - Lajme nga Ulqini\nBorba za low cost kompanije za Crnu Goru – Pogledajte cjene\nFebruary 17, 2011 | Rajoni / Region\nLink: Easy Jet.com\nMinistarstvo za održivi razvoj i turizam počeće narednog mjeseca pregovore sa tri lou kost /low-cost/ kompanije o uvođenju redovnih letova u Crnoj Gori. Pomoćnik ministra Nebojša Popović najavio je da će pregovori početi sa Easy Jet, Ryanair iz Velike Britanije, kao i Viz Air iz Mađarske.\n“Očekujemo da u roku od 30 dana ponudimo Vladi koncept koji će operaterima omogućiti ulazak na crnogorsko tržište. To je značajno i zbog turističke privrede ali i za naše građane koji će po mnogo povoljnijim cijenama moći da otputuju na neku međunarodnu destinaciju”, rekao je Popović Radiju Antena M.\nProblemi Ski centra Durmitor\nPopović je na pitanje da li će Ministarstvo naći neko rješenje za stanje u Ski centru Durmitor, odgovorio da će operativni tim, koji je prošle godine formiran s ciljem što hitnijeg rješavanja problema u tom preduzeću, na narednoj sjednici Vladi predložiti tri moguća modela.\n“Taj tim obavio je niz sastanaka sa relevantnim subjektima i pribavio neophodnu dokumentaciju za donošenje odluke i Vladi će već na sljedećoj sjednici predložiti tri moguća modela od kojih će preferirati jedan kao najoptimalniji za rješavanje tog pitanja – kazao je Popović.\nOn je na pitanje da li bi Vlada mogla da uloži neki novac u Ski centar Durmitor, odnosno da se pojavi kao investitor, rekao da postoje male šanse za to.\n“Jedan od ova tri predložena modela bi bio da Vlada kroz jedan vid finansijske pomoći doprinese da preduzeće izađe iz stečaja i da se konačno transformiše”, naveo je Popović.\nTo bi, kako je ocijenio, trebalo da doprinese da Žabljak u što kraćem periodu povrati sjaj jednog zimskog centra.\nPopović je kao glavni problem Ski centra Durmitor naveo stečajni postupak, ocijenivši da je nedopustivo da on traje toliko dugo, odnosno oko šest godina.\n“Namjera Ministarstsva je da se konačno stavi tačka na stečajni postupak i da preduzeće što prje izvede iz stečaja, a onda kroz strane direktne investicije dostigne ono što po vrijednosti svoje imovine i zaslužuje”, zaključio je Popović.


EIB i Intesa Leasing Beograd dogovorili zajam od 40 miliona evra za oporavak malih i srednjih preduzeća iz Srbije pogođenih pandemijom covida-19\nDok kriza izazvana covidom-19 nastavlja da ugrožava globalnu ekonomiju, Evropska investiciona banka (EIB) i Intesa Leasing Beograd (ILB) potpisale su zajam od 40 miliona evra za sprska mala i srednja preduzeća (MSP), kao i preduzeća sa srednjom tržišnom kapitalizacijom.\nOva sredstva omogućiće ILB da putem lizinga finansira domaće kompanije pod fleksibilnijim i povoljnijim uslovima, u okviru EIB-ovih specijalnih finansijskih mera za borbu protiv covida-19 usvojenih u maju ove godine. Ovaj dogovor pomoći će očuvanju poslova, oporavku i razvoju privatnog sektora u Srbiji.\nTeško pogođeni biznisi moći će po ubrzanim i povoljnijim uslovima da pristupe ovom finansijskom lizingu i nadomeste kratkoročne potrebe za održanje poslovanja, kao i za dugoročnije investicije. Namenjen je sektorima poput turizma, transporta, maloprodaje, logistike, proizvodnje i usluga. Ovo je treća transakcija za srpski privatni sektor, u okviru podrške Tima Evrope i EIB-ovog finansijskog programa za oporavak privatnog sektora na Zapadnom Balkanu.\nPotpredsednica Ljiljana Pavlova, odgovorna za aktivnosti EIB-a u Srbiji, izjavila je: “Očuvanje poslovanja i radnih mesta i dalje je svakodnevni izazov za male biznisa širom Srbije koji zapošljavaju oko 60% radno aktivne populacije. Ova investicija omogućiće našem pouzdanom partneru u Srbiji - Intesa Leasing Beograd – da najugroženijim preduzećima obezbedi neophodna sredstva za opstanak, očuvanje biznisa, radnih mesta i likvidnosti. Takođe, time podržavamo i njihov oporavak nakon krize covidom-19, što je jednako značajno. Investiranjem 175 miliona evra u srpski privatni sektor tokom 2020. godine, jasno smo pokazali našu istrajnu podršku održivom oporavku malih i srednjih preduzeća i razvoju njihovog poslovanja tokom ove teške krize, i tako ćemo i nastaviti.”\nDarko Popović, Predsednik Upravnog odbora Intesa Leasing u Srbiji, izjavio je: “Zadovoljstvo nam je što danas potpisujemo četvrtu po redu kreditnu liniju sa Evropskom Investicionom Bankom (EIB), našim dugogodišnjim partnerom, sa kojim smo do sada plasirali kredite u ukupnom iznosu od 30 miliona evra. Aktuelne okolnosti uzrokovane virusom COVID-19, najviše su pogodile mala i srednja preduzeća koja su sa jedne strane najranjivija, ali sa druge strane i najvažniji nosilac oporavka srpske ekonomije u periodu nakon pandemije. Intesa Leasing će kroz novu kreditnu liniju potpisanu sa EIB-om ponuditi ovom segmentu privrede povoljne izvore finansiranja kako bi doprineli njegovom osnaživanju i omogućili mu kontinuirano poslovanje.”\nOvo je četvrti zajam za podršku MSP koji je EIB potpisao u 2020. godini, zajedno sa dve garancije od strane Evropskog investicionog fonda, koji je deo Grupacije EIB. Ova sredstva koja ukupno iznose 175 miliona evra pospešiće oporavak privatnih biznisa koji su već duže vreme pod udarom krize covidom-19 i podržati ravnopravno zapošljavanje ljudi iz osetljivih društvenih grupa. Od 2009. godine do danas, EIB je investirao skoro 2 milijarde evra u srpsku ekonomiju i time doprineo očuvanju preko 320 000 radnih mesta.\nSem Fabrici, ambasador i šef delegacije EU u Srbiji, izjavio je: “Mala i srednja preduzeća predstavljaju stub srpske ekonomije i ovo je još jedan konkretan način da se pomogne onima koji su teško pogođeni krizom covida-19. MSP su zaista snažan generator ekonomskog oporavka: veliki broj srpskih preduzeća i startup kompanija našao je svoje mesto na lokalnom, kao i regionalnom tržištu. Time su značajno povećali svoj prihod i izvoz, razvili nove, inovativne proizvode i usluge, zaposlili dodatnu radnu snagu, od čega se više od 1000 visoko kvalifikovanih radnih mesta otvori u inovativnom sektoru – takođe i zahvaljujući finansiranju Evropske unije. Zato je potrebno da ih sada podržavamo više nego ikad”.\nMuzej Nikole Tesle biće preseljen u zgradu Termoelektrane „Snaga i svetlost“\nIzmena mera za suzbijanje epidemije korona virusa\nIzazovna, ali važna godina za CEFTA region


Sjednica Zastupničkog doma: Na dnevnom redu smjena Matanovića i Suljagića - Klix.ba\nBiH Sjednica Zastupničkog doma: Na dnevnom redu smjena Matanovića i Suljagića\nSjednica Zastupničkog doma: Na dnevnom redu smjena Matanovića i Suljagića\n10.12.2015. u 11:19\nPočela je 21. sjednica Zastupničkog doma Parlamentarne skupštine BiH na kojoj će se parlamentarci izjasniti o smjeni kadrova Demokratske fronte u Vijeću ministara BiH i to ministra saobraćaja i komunikacija Slavka Matanovića i zamjenika ministrice odbrane BiH Emira Suljagića.\nNa sjednici će do 13 sati biti prisutan i predsjedavajući Vijeća ministara BiH koji je u parlamentarnu proceduru uputio Odluku o smjeni ministra saobraćaja i komunikacija Slavka Matanovića i zamjenika ministrice odbrane BiH Emira Suljagića.\nPodsjećamo, Zvizdić je u obrazloženju napisao kako DF-ove funkcionere smjenjuje na zahtjev predsjednika SDA Bakira Izetbegovića i predsjednika HDZ-a BiH Dragana Čovića.\nPredsjedavajuća Zastupničkog doma Parlamentarne skupštine Bosne i Hercegovine Borjana Krišto sazvala je 4. hitnu sjednicu Zastupničkog doma za sat vremena nakon završetka 21. sjednice Zastupničkog doma.\nNa dnevnom redu hitne sjednice naći će se jedna tačka i to Informacija o terorističkom napadu u Rajlovcu, izvršenom 18. novembra 2015. godine, kao i o ukupnom stanju sigurnosti u Bosni i Hercegovini.


Isključenje grejanja traži 600 Nišlija - juGmedia\nNIŠ – U prvih šest meseci ove godine niškoj „Gradskoj toplani“ stiglo je oko 600 zahteva za privremenu obustavu ili isključenje daljinskog grejanja. Portparol JKP „Gradska toplana“ Niš Milena Pavlović je izjavila da je najviše zahteva za isključenje ili privremenu obustavu njih 350, stiglo posredstvom Udruženja koje su ovog proleća formirali predsednici skupštine stanara.\n„Do sada je je stotinak zahteva za isključenje ili privremenu obustavu realizovano, a ostali zahtevi se razmatraju“, rekla je Pavlović. Ona je istakla da Toplana donosi rešenja o isključenju ili privremenoj obustavi grejanja ukoliko podnosilac zahteva sa ovim preduzećem ima zaključen ugovor o korišćenju usluga daljinskog grejanja. „Kada takav ugovor obuhvata stambeni objekat sa više stanova nije moguće isključenje ili privremena obustava grejanja samo jednom korisniku“, objasnila je Pavlović.\nPredsednik Upravnog odbora Udruženja predsednika skupština stanara Saša Kostić rekao je da će, u slučaju da Toplana ne dozvoli isključenje ili privremenu obustavu grejanja pojedinačnim stanovima u višespratnicima, Udruženje obezbediti pravnu pomoć svima onima koji će pokrenuti sudski spor protiv Toplane. Kostić je istakao da je aktuelno zakonodavstvo na strani korisnika daljinskog grejanja, ali da rukovodstvo Toplane i dalje uporno tvrdi da nisu moguća pojedinačna isključenja stanova u stambenih objektima.\nNa sistem daljinskog grejanja u Nišu priključeno je oko 30.000 stanova i kuća u Nišu, ali nakon ovogodišnjeg drastičnog povećanja računa za grejanje, sve je više onih koji žele da za grejanje koriste struju ili neki drugi energent. Domaćinstva i firme duguju za grejanje JKP „Gradska toplana“ 1,3 milijardi dinara.\nČesma u centru Niša presušila zbog administrativne zavrzlame\nPerišić: Moja plata je 118.000 dinara, nisam najplaćeniji u Srbiji


Хоџај: Косово улази у Унеско и Интерпол, Србија треба да га се одрекне променом Устава\nHodžaj: Kosovo ulazi u Unesko i Interpol, Srbija treba da ga se odrekne promenom Ustava\nMinistar spoljnih poslova Kosova Enver Hodžaj izjavio je danas da je Kosovo obezbedilo dovoljan broj glasova da bude primljeno u Unesko i Interpol, kao i da je „jedna država okončala sve procedure za priznanje nezavisnosti Kosova“.\nHodžaj u intervju koji prenosi portal Zeri.info nije želeo da kaže koja je to zemlja, ali je istakao da je okončala sve administrativne procedure za priznanje Kosova.\n– Prošle godine sam posetio mnoge države sveta i tokom tih poseta mi smo dobili potvrde ko će glasati za učlanjenje Kosova kako u Unesko tako i u Interpol. Ja verujem da je Kosovo obezbedilo glasove – kazao je Hodžaj.\nOn je rekao da Kosovo, pre nego što postane član tih međunarodnih organizacija, treba da ispuni „domaće zadatke“ i u Skupštini usvoji Zakon o verskim slobodama i Zakon o kulturnom nasleđu.\nKosovski šef diplomatije naveo je da dijalog o normalizaciji odnosa sa Beogradom „ulazi u završnu fazu“ i da treba da da se vodi na predsedničkom nivou pošto su pitanja spoljne politike, kako je ocenio, „odgovornost predsednika Kosova“.\nIstakao je da je cilj dijaloga Beograda i Prištine da se Kosovo učlani u UN i da se „uporedo sa tim Srbija legalno odrekne Kosova promenom u njenom Ustavu“.\nOn je naveo da treba da dođe do „međusobnog priznanja između Kosova i Srbije i da se uspostave diplomatski odnosi“.